qundao/data-zh-poetry huggingface dataset:
夏夜崇雩坛陪祀
作者：王立道
朝代：明

中天星斗净瑶坛，夹陛旌旗四月寒。百辟自随千仗下，六龙犹在五云端。城南击柝夜如何，清跸初传万乘过。辇道逶迤多暝色，故开宫扇望星河。野树苍苍散夕晖，天门西望翠华飞。微臣未解风雩乐，独咏皇恩泛马归。双阙遥瞻龙虎旗，金根羽盖自葳蕤。君王不遣先除道，沾洒分明待雨师。日毂雷行过紫都，蚩尤太一总先驱。圣世百神能受职，雨师何事尚天诛。君王此日祷桑林，万井沉沉羽卫森。玉检泥封多秘祝，祠官偏识爱民心。龙见修雩古有名，君王亲出为苍生。炉烟已结氤氲气，雨足森森散凤城。
夏夜崇雩坛陪祀·其一
作者：王立道
朝代：明

中天星斗净瑶坛，夹陛旌旗四月寒。百辟自随千仗下，六龙犹在五云端。
夏夜崇雩坛陪祀·其七
作者：王立道
朝代：明

龙见修雩古有名，君王亲出为苍生。炉烟已结氤氲气，雨足森森散凤城。
夏夜崇雩坛陪祀·其三
作者：王立道
朝代：明

野树苍苍散夕晖，天门西望翠华飞。微臣未解风雩乐，独咏皇恩泛马归。
夏夜崇雩坛陪祀·其二
作者：王立道
朝代：明

城南击柝夜如何，清跸初传万乘过。辇道逶迤多暝色，故开宫扇望星河。
夏夜崇雩坛陪祀·其五
作者：王立道
朝代：明

日毂雷行过紫都，蚩尤太一总先驱。圣世百神能受职，雨师何事尚天诛。
夏夜崇雩坛陪祀·其六
作者：王立道
朝代：明

君王此日祷桑林，万井沉沉羽卫森。玉检泥封多秘祝，祠官偏识爱民心。
夏夜崇雩坛陪祀·其四
作者：王立道
朝代：明

双阙遥瞻龙虎旗，金根羽盖自葳蕤。君王不遣先除道，沾洒分明待雨师。
夏夜泛梁溪
作者：王立道
朝代：明

幽寻极寥廓，理棹清溪长。落日照孤屿，微风生夜凉。须臾远雰净，百里开湖光。渔子相傍宿，月明歌沧浪。采芳不能浴，悄然悲沅湘。
夏日偶成
作者：王立道
朝代：明

穷巷谢华轩，幽斋入断垣。卧游非择胜，坐锻欲辞喧。有客问奇字，无人知寓言。时来松树下，长啸似苏门。
夜行武林山中赠老僧
作者：王立道
朝代：明

一盏清灯一榻尘，山深狐鬼共为邻。年来伎俩看都尽，遮莫山精巧试人。昨夜山前说法归，毒龙驯虎总忘机。客来相讯还相笑，鼠啮床头故褐衣。
夜行武林山中赠老僧·其一
作者：王立道
朝代：明

一盏清灯一榻尘，山深狐鬼共为邻。年来伎俩看都尽，遮莫山精巧试人。
夜行武林山中赠老僧·其二
作者：王立道
朝代：明

昨夜山前说法归，毒龙驯虎总忘机。客来相讯还相笑，鼠啮床头故褐衣。
夜观海棠用故烧高烛照红妆韵七首
作者：王立道
朝代：明

乳燕低飞绿窗暮，开尊共惜朱颜故。文君窈窕夜当垆，百花失色如相妒。烂熳芳英夜似烧，暝烟初傍蜡痕消。光摇翠幕微风起，何处佳人舞绛绡。春色新裁蜀锦袍，看来宛转避兰膏。当庭欲语空凝伫，红露满枝明月高。仙姿冉冉娇红烛，妃子春酣睡未足。谪仙已去玉颜空，凭栏犹忆清平曲。万蕊妆成华屋春，一枝微亚金尊照。世人恨欠杜陵诗，此花真得无言妙。胭脂一树晕明红，艳色凝香清夜同。不解人间能有此，移根元自上阳宫。繁条婀娜叠红芳，疑是佳人向晚妆。寄语东风共相惜，为留香艳伴花王。
夜观海棠用故烧高烛照红妆韵七首·其一
作者：王立道
朝代：明

乳燕低飞绿窗暮，开尊共惜朱颜故。文君窈窕夜当垆，百花失色如相妒。
夜观海棠用故烧高烛照红妆韵七首·其七
作者：王立道
朝代：明

繁条婀娜叠红芳，疑是佳人向晚妆。寄语东风共相惜，为留香艳伴花王。
夜观海棠用故烧高烛照红妆韵七首·其三
作者：王立道
朝代：明

春色新裁蜀锦袍，看来宛转避兰膏。当庭欲语空凝伫，红露满枝明月高。
夜观海棠用故烧高烛照红妆韵七首·其二
作者：王立道
朝代：明

烂熳芳英夜似烧，暝烟初傍蜡痕消。光摇翠幕微风起，何处佳人舞绛绡。
夜观海棠用故烧高烛照红妆韵七首·其五
作者：王立道
朝代：明

万蕊妆成华屋春，一枝微亚金尊照。世人恨欠杜陵诗，此花真得无言妙。
夜观海棠用故烧高烛照红妆韵七首·其六
作者：王立道
朝代：明

胭脂一树晕明红，艳色凝香清夜同。不解人间能有此，移根元自上阳宫。
夜观海棠用故烧高烛照红妆韵七首·其四
作者：王立道
朝代：明

仙姿冉冉娇红烛，妃子春酣睡未足。谪仙已去玉颜空，凭栏犹忆清平曲。
大梁行送陆白庵同年使周藩
作者：王立道
朝代：明

大梁自昔称中土，屹屹重城壮天府。险塞何须数崤谷，膏腴宁复论鄠杜。城中日暮起歌钟，五千户邑擅侯封。樊楼灯火晃清昼，平台车马如游龙。驱车走马遥相索，意气千金轻一诺。贳酒春城百步喧，呼鹰秋苑双鸧落。夷门西望日苍苍，修竹依然见故墙。行人不解思公子，父老犹能说孝王。孝王本出帝王家，园池宾客盛豪华。邹枚献赋骋文藻，胜诡进说生阴邪。一朝汉法不相假，斧质随来赤墀下。旌旗无复兔苑游，蔓草鸣蝉自春夏。吁嗟盛衰各有时，古人遗迹今人悲。子长自是好奇士，君到梁园早寄诗。
大雨不寐闻蛙
作者：王立道
朝代：明

长安一雨连日夜，摧垣破檐水如射。出门已见横道波，田中何得犹馀稼。秋来弥旬雨转剧，夜分不眠坐永夕。尔蛙胡为独不仁，嚣嚣与雨争咆勃。由来雨旸亦有时，么么贪窃造化私。
天柱篇赠徐子芳
作者：王立道
朝代：明

天柱岧峣与天通，紫皇高住金银宫。下朝群帝三十六，琼蕤翠羽骖飞龙。广乐絪缊赤霄暝，烟霞烂熳回仙踪。九关无人熊虎静，赤鸾歘下随长风。长风噏馺江淮间，地灵天宝钟英贤。南州复见生孺子，徐陵千载如比肩。忆君弱冠振芬藻，琦才瑰行俱卓然。俄摧月窟千寻干，竦身忽在青冥烟。青冥迢迢九万里，君行壮迹从兹始。逸气遥横七泽云，雄词直簸三江水。建安诸子空高名，王粲元非伟长伦。中论年来篇几著，独行已出今时人。我本金门陆沉者，风期独与君相亲。天生豪士须会合，龙剑雌雄信有神。
奉和数畴兄对酒自叹之作
作者：王立道
朝代：明

为通花径数诛茅，长日炎氛静里消。秋动远林催络纬，月和清露上芭蕉。濯缨惯坐溪边石，觅句时行湖上桥。莫向天池羞斥鴳，蓬蒿九万各逍遥。忆骑竹马逐诸儿，忽道行年四十踰。谋食一身长畎亩，起家三世总文儒。青山对酒从吾好，华毂倾人笑自驱。世路只今多险塞，与君试学北山愚。时序惊心又素秋，此心应得几宜休。微官出入庄生蝶，散帙纵横王子筹。物累秪馀琴鹤在，道心唯共水云谋。年来苦热缘多病，又向山中半月留。
奉和数畴兄对酒自叹之作·其一
作者：王立道
朝代：明

为通花径数诛茅，长日炎氛静里消。秋动远林催络纬，月和清露上芭蕉。濯缨惯坐溪边石，觅句时行湖上桥。莫向天池羞斥鴳，蓬蒿九万各逍遥。
奉和数畴兄对酒自叹之作·其三
作者：王立道
朝代：明

时序惊心又素秋，此心应得几宜休。微官出入庄生蝶，散帙纵横王子筹。物累秪馀琴鹤在，道心唯共水云谋。年来苦热缘多病，又向山中半月留。
奉和数畴兄对酒自叹之作·其二
作者：王立道
朝代：明

忆骑竹马逐诸儿，忽道行年四十踰。谋食一身长畎亩，起家三世总文儒。青山对酒从吾好，华毂倾人笑自驱。世路只今多险塞，与君试学北山愚。
奉和数畴兄病起之作
作者：王立道
朝代：明

雨过幽斋草树鲜，书签药裹共年年。身名幸遣朝簪累，昏嫁还忧世网牵。散发行吟春水曲，振衣独立晚风前。自嫌客至常赊酒，特与空囊留百钱。十里清溪一钓竿，浮云元未着情看。小营茅宇方蜗国，暂解朝衣称鹖冠。赋芧养狙还自笑，呼牛应马仕相干。虚船不解逢人怒，搔首春风午梦残。
奉和数畴兄病起之作·其一
作者：王立道
朝代：明

雨过幽斋草树鲜，书签药裹共年年。身名幸遣朝簪累，昏嫁还忧世网牵。散发行吟春水曲，振衣独立晚风前。自嫌客至常赊酒，特与空囊留百钱。
奉和数畴兄病起之作·其二
作者：王立道
朝代：明

十里清溪一钓竿，浮云元未着情看。小营茅宇方蜗国，暂解朝衣称鹖冠。赋芧养狙还自笑，呼牛应马仕相干。虚船不解逢人怒，搔首春风午梦残。
孟冬陈戚畹第会同年有述
作者：王立道
朝代：明

甲第晨开簇锦鞍，同时休沐帝恩宽。形容不改登科旧，樽俎还追锡宴欢。漫拟新诗赓伐木，相逢明世喜弹冠。招寻岂为酬良月，应共芳情保岁寒。
安黄门曾祖母九十八寿诗
作者：王立道
朝代：明

问讯日边书，高堂百岁初。兰孙五世满，甲子六身馀。地讶瑶池接，星占宝婺虚。宾筵秋正好，仙菊照华裾。
宝剑篇赠卢浚卿
作者：王立道
朝代：明

我有宝剑光陆离，云是干将欧冶之所为。皎如芙蓉艳朝日，风胡一见嗟神奇。霜锋雪锷未尽试，三年玉匣寒琉璃。为君拂拭把赠君，倚袖隐隐飞氤氲。万夫辟易走雷电，千里变化随风云。为悲异物久沦弃，聊从一击收馀勋。
宫柳
作者：王立道
朝代：明

占尽芳菲春暮天，昭阳柳色倍堪怜。千条晓湿金茎露，几树晴低青琐烟。暗叶藏莺娇自语，飞花蹴燕舞还颠。宸游到处成欢赏，又见朝来三起眠。
宿益上人房
作者：王立道
朝代：明

流览及兹辰，盘纡陟崇巘。冥色下岩扉，鸟啼前林晚。凉风起松杪，溪云自舒卷。幽期一以惬，相对各忘返。倚石听樵语，持经共僧饭。试问山中人，何如逢惠远。
寄寿沈毅庵七十
作者：王立道
朝代：明

晚叨一命即悬车，华发盈簪六十馀。懒性不妨随畎亩，閒身喜复伴樵渔。独寻洞壑探丹诀，频向儿孙问赐书。我亦旧知阳羡好，买田应得近君居。
寄尹汝基
作者：王立道
朝代：明

秋杪正愁予，逢君忆岁除。颓然泉上酌，慰我独离居。烽火惊初定，田园意转疏。平生匡国愿，早上治安书。
寄王允宁用旧赠韵
作者：王立道
朝代：明

忆昨趋金马，承恩共一时。君今卧西华，我亦恋南枝。永念关中使，多传别后诗。燕云犹自隔，吴苑倍相思。
寄赠唐荆川二首
作者：王立道
朝代：明

簪笔曾为汉署郎，相如词赋早升堂。自怜野性耽林卧，恐着朝衣乱鸟行。溪上晴看黄鹄远，山中晚食绿莼香。多惭旧日沧江伴，独向金门立晓霜。知君肮脏与时疏，不为功成学汉疏。垂钓溪连严子濑，躬耕人拟葛公庐。因窥导气常随鹤，欲似全年更种樗。莫倚一丘能自老，巨源昨有荐贤书。
寄赠唐荆川二首·其一
作者：王立道
朝代：明

簪笔曾为汉署郎，相如词赋早升堂。自怜野性耽林卧，恐着朝衣乱鸟行。溪上晴看黄鹄远，山中晚食绿莼香。多惭旧日沧江伴，独向金门立晓霜。
寄赠唐荆川二首·其二
作者：王立道
朝代：明

知君肮脏与时疏，不为功成学汉疏。垂钓溪连严子濑，躬耕人拟葛公庐。因窥导气常随鹤，欲似全年更种樗。莫倚一丘能自老，巨源昨有荐贤书。
寄赵孟静
作者：王立道
朝代：明

一官常卧病，知尔学沈冥。对客称居士，呼儿说道经。支离堪混俗，猿鸟共忘形。为识峨嵋老，年来畏独醒。旧爱山中宿，因成方外游。写经多施寺，草赋独登楼。耿介于陵子，栖迟马少游。未能谙蜀道，梦尔到沧洲。
寄赵孟静·其一
作者：王立道
朝代：明

一官常卧病，知尔学沈冥。对客称居士，呼儿说道经。支离堪混俗，猿鸟共忘形。为识峨嵋老，年来畏独醒。
寄赵孟静·其二
作者：王立道
朝代：明

旧爱山中宿，因成方外游。写经多施寺，草赋独登楼。耿介于陵子，栖迟马少游。未能谙蜀道，梦尔到沧洲。
寄题前汤庵
作者：王立道
朝代：明

空林回夕照，清梵尚依微。野鹭窥僧钵，天花缀佛衣。经翻长日过，锡伴暮云归。欲托门人宿，因观静者几。
寄高大用
作者：王立道
朝代：明

故人忽漫入长安，匹马青裘霜雪寒。尊酒未空还别去，河桥相望斗阑干。十年遥忆洛阳春，春色空随千里尘。应为未逢杨得意，相如不是异时人。
寄高大用·其一
作者：王立道
朝代：明

故人忽漫入长安，匹马青裘霜雪寒。尊酒未空还别去，河桥相望斗阑干。
寄高大用·其二
作者：王立道
朝代：明

十年遥忆洛阳春，春色空随千里尘。应为未逢杨得意，相如不是异时人。
寿乡人
作者：王立道
朝代：明

银河耿耿秋云凉，朱楼高下华灯光。流苏零乱歌吹发，巴童旅舞摇明珰。丝绳百壶泻欲尽，嘉宾四座欢未央。遥看南极一星曙，主人起引红玉觞。为言此觞谁致此，东华木公祈寿昌。金鞍翠盖纷络绎，芙蓉露滴双鸳鸯。
寿吕思斋七十
作者：王立道
朝代：明

北望心犹壮，东风发已华。客盈文举座，春属老莱家。对酒新乌帽，传经旧绛纱。非熊行自卜，十载未论赊。
寿嵇川南母
作者：王立道
朝代：明

春暖瑶池花草香，金鱼珠履俨成行。一杯沆瀣千年祝，此夕为欢殊未央。翠槛红楼拂曙开，琼芝瑶蕊映金杯。方平遥向麻姑语，碧海扬尘今几回。北堂清昼蔼春晖，歌绕雕梁燕却飞。自有神仙携凤吹，不须令子舞莱衣。二月蟠桃亦放花，花枝烂熳赤城霞。逡巡已结千年实，更觅安期枣似瓜。谁赠君家县圃图，紫烟白鹤列仙都。江妃鼓瑟湘娥舞，识得中间王母无。庭前袅袅长春萝，堂上歌钟伴绮罗。闻说东邻有好事，金鞍银烛夜深过。
寿嵇川南母·其一
作者：王立道
朝代：明

春暖瑶池花草香，金鱼珠履俨成行。一杯沆瀣千年祝，此夕为欢殊未央。
寿嵇川南母·其三
作者：王立道
朝代：明

北堂清昼蔼春晖，歌绕雕梁燕却飞。自有神仙携凤吹，不须令子舞莱衣。
寿嵇川南母·其二
作者：王立道
朝代：明

翠槛红楼拂曙开，琼芝瑶蕊映金杯。方平遥向麻姑语，碧海扬尘今几回。
寿嵇川南母·其五
作者：王立道
朝代：明

谁赠君家县圃图，紫烟白鹤列仙都。江妃鼓瑟湘娥舞，识得中间王母无。
寿嵇川南母·其六
作者：王立道
朝代：明

庭前袅袅长春萝，堂上歌钟伴绮罗。闻说东邻有好事，金鞍银烛夜深过。
寿嵇川南母·其四
作者：王立道
朝代：明

二月蟠桃亦放花，花枝烂熳赤城霞。逡巡已结千年实，更觅安期枣似瓜。
寿彭宣父
作者：王立道
朝代：明

三月长安道，东风送客归。十年桓氏学，此日老莱衣。江入青春暖，云随画鹢飞。钜公名笔在，桑梓自光辉。
寿沈德夫母
作者：王立道
朝代：明

春日休文第，东风萱草花。共姜心独苦，王母发初华。綵服回清昼，丹帔拂晓霞。人间有瑶岛，何处觅仙家。
寿琴泉宗长六十
作者：王立道
朝代：明

七尺焦桐一脉泉，高情妙契已多年。此泉直遣作春酒，百岁陪君调素弦。
寿苗东洲七十
作者：王立道
朝代：明

为儒不得意，老去素风存。爱客多悬榻，谋身独灌园。柴门耽旧隐，纱帽奉明恩。白发春来长，怡情此一尊。
寿萧尹
作者：王立道
朝代：明

吏隐不违亲，归来白发新。大椿宜晚岁，五柳绝风尘。紫诰衔恩重，斑衣献舞频。庭中闻凤吹，萧史是前身。
寿诗
作者：王立道
朝代：明

摄衣欲上万言书，忽忆高堂独倚闾。十月江南春已应，倦游应不似相如。
寿诗
作者：王立道
朝代：明

绕径春风入，临流甲第开。冠裳三岛客，沆瀣万年杯。紫诰兼君宠，斑衣忆手裁。瑶池何处是，弦管夜频催。
寿陆用之父怡閒
作者：王立道
朝代：明

陆子别我东还吴，何以赠之三山图。扶桑半壁动晴色，沧溟万里开蓬壶。金银楼阙纷照耀，云雾旌旗疑有无。仙宫老人冰雪肤，浮丘杂坐洪崖俱。行厨络绎进绮食，开樽满引红醍醐。颓然不知天地老，桑田成海真须臾。君归悬向高堂隅，彷佛身往游仙都。绿发朱颜迥相映，羽衣翠盖交踟蹰。玉卮流津瑶草润，霓裳按节青鸟呼。吾知陆子百不需，但觅綵服中庭趋。青春满眼胡不乐，高车驷马诚区区。
寿陆颐斋七十
作者：王立道
朝代：明

七十健逢迎，知君善养生。笙歌娱晚景，车马杂春声。鹤唳闻应惯，茶经著始成。汉庭方贵老，章服此时荣。
履端诗馆试
作者：王立道
朝代：明

天行有终始，贞元若连环。玄冥顿穷辔，勾芒行其官。万物回春姿，八荒同熙然。王正启休历，时龙蹑乾端。群材仰明哲，蔼蔼共跻攀。结绶金马门，论道云台间。努力图不朽，失时空自叹。
岁暮送客
作者：王立道
朝代：明

月穷知岁晚，游子促归心。残雪千门曙，寒风百里阴。目随长路断，情寄故园深。日暮幽斋里，何人共越吟。
崇德道中
作者：王立道
朝代：明

望望越溪幽，烟波横素秋。桑园多傍水，荻岸一维舟。落雁窥沙溆，行人指驿楼。棹歌中夜发，芳杜满前洲。
左顺门问安同郭允新作
作者：王立道
朝代：明

追趋双阙下，瞻拜五云间。为问君王寝，相随供奉班。啼鸦丹禁曙，调马玉墀闲。佳气葱葱合，深宫护圣颜。
帝京歌
作者：王立道
朝代：明

一自文皇破虏还，蓟门天险压秦关。候骑不窥云中郡，屯田直至纥干山。帝座分明照冀州，妖星从此霣旄头。皇图永似西山固，圣泽黄河万古流。天戈漠北静胡沙，帝里长安通狭斜。中贵多骑大宛马，都人爱种洛阳花。滹沱易水接卢沟，千古渔阳说上流。圣王一统开华夏，佳气常朝五凤楼。
帝京歌·其一
作者：王立道
朝代：明

一自文皇破虏还，蓟门天险压秦关。候骑不窥云中郡，屯田直至纥干山。
帝京歌·其三
作者：王立道
朝代：明

天戈漠北静胡沙，帝里长安通狭斜。中贵多骑大宛马，都人爱种洛阳花。
帝京歌·其二
作者：王立道
朝代：明

帝座分明照冀州，妖星从此霣旄头。皇图永似西山固，圣泽黄河万古流。
帝京歌·其四
作者：王立道
朝代：明

滹沱易水接卢沟，千古渔阳说上流。圣王一统开华夏，佳气常朝五凤楼。
平冈七夕见招风雨不克赴
作者：王立道
朝代：明

伫看牛女会，箕毕尔何如。旅舍悲秋早，华堂卜夜虚。秖怜冲裋褐，宁恨湿仙裾。载酒还相许，重寻水竹居。弦月行应满，招寻共直庐。
幽居
作者：王立道
朝代：明

幽居何处是，一径落花中。人似鹿门隐，溪将剡水通。閒寻种瓜伴，因识养鸡翁。独往平生意，多岐秪自穷。
张东涯七十双寿
作者：王立道
朝代：明

大隐由来不出市，君家住近湖东水。河上谷神能自存，汉阴机心久已矣。十年教子床头书，綵衣侍食垂银鱼。高堂偕老人所羡，况是双沾紫诰馀。酒满尊兮花满枝，千春献寿无休期。
张太医六十寿诗
作者：王立道
朝代：明

曳组聊随青琐班，未须？嵝访名山。市朝自昔容真隐，服食于今得大还。手煮神丹供帝所，家传仙杏乞人间。莫嫌叔夜无仙分，试觅刀圭学驻颜。
张太医六十寿诗
作者：王立道
朝代：明
体裁：七言律诗

曳组聊随青琐班，未须�嵝访名山。市朝自昔容真隐，服食于今得大还。手煮神丹供帝所，家传仙杏乞人间。莫嫌叔夜无仙分，试觅刀圭学驻颜。
张映山书屋卷
作者：王立道
朝代：明

君家碧山后，旧业五车书。欲就张衡赋，先营诸葛庐。下帷山桂发，隐几岭云嘘。勤苦无须问，行看上石渠。
张翁暨丰孺人七十双寿诗以祝之
作者：王立道
朝代：明

城南老翁好文儒，逃名山泽身常癯。年来种秫足生事，躬耕况有莱妇俱。芳春宾客时满座，白发双引红醍醐。莫言庞公尽室隐，令子旧直承明庐。金章紫绶亦何意，为看綵服中庭趋。
彰义关候驾十首
作者：王立道
朝代：明

遥望西山紫气生，月华天际更分明。旌旂历历穿云树，天子归来白玉京。候跸宵驱彰义关，古桥无复水潺湲。人家两岸春杨里，旧是桑乾第几湾。年来章奏满公车，总道遐方困未舒。君王一出怜民隐，扶杖山东听诏书。玉戚金戈壮国容，每当三五候飞龙。月中真得持盈意，常见光华护九重。南北河山共一家，琼丘仙圃自繁华。上阳更有馀春在，红药丛丛初放花。燕山明月照卢沟，笳吹喧喧水急流。行人尽唱千秋曲，一夜欢声达帝州。朱衣对仗晓追班，帝在清都虎豹关。钟鼓正传宫漏彻，侍臣端笏拜天颜。灯火城西几万家，仗来驰道满烟霞。须臾拜舞千官合，宝炬光中驻翠华。凤诏初传自九天，赐租重见汉文年。燕南楚北经行地，雨露君王本不偏。九天晴日六龙回，绣陌春风锦障开。乍听辘辘香车远，又见纷纷后骑催。
彰义关候驾十首·其一
作者：王立道
朝代：明

遥望西山紫气生，月华天际更分明。旌旂历历穿云树，天子归来白玉京。
彰义关候驾十首·其七
作者：王立道
朝代：明

朱衣对仗晓追班，帝在清都虎豹关。钟鼓正传宫漏彻，侍臣端笏拜天颜。
彰义关候驾十首·其三
作者：王立道
朝代：明

年来章奏满公车，总道遐方困未舒。君王一出怜民隐，扶杖山东听诏书。
彰义关候驾十首·其九
作者：王立道
朝代：明

凤诏初传自九天，赐租重见汉文年。燕南楚北经行地，雨露君王本不偏。
彰义关候驾十首·其二
作者：王立道
朝代：明

候跸宵驱彰义关，古桥无复水潺湲。人家两岸春杨里，旧是桑乾第几湾。
彰义关候驾十首·其五
作者：王立道
朝代：明

南北河山共一家，琼丘仙圃自繁华。上阳更有馀春在，红药丛丛初放花。
彰义关候驾十首·其八
作者：王立道
朝代：明

灯火城西几万家，仗来驰道满烟霞。须臾拜舞千官合，宝炬光中驻翠华。
彰义关候驾十首·其六
作者：王立道
朝代：明

燕山明月照卢沟，笳吹喧喧水急流。行人尽唱千秋曲，一夜欢声达帝州。
彰义关候驾十首·其十
作者：王立道
朝代：明

九天晴日六龙回，绣陌春风锦障开。乍听辘辘香车远，又见纷纷后骑催。
彰义关候驾十首·其四
作者：王立道
朝代：明

玉戚金戈壮国容，每当三五候飞龙。月中真得持盈意，常见光华护九重。
徐雷溪掌罗山教
作者：王立道
朝代：明

初随计吏入秦关，暂假君恩曳组还。泮水平桥春雨后，藏书犹忆敬亭山。千里长淮古豫州，离离远树接芳洲。伟长一去怜王粲，明月何人共倚楼。
徐雷溪掌罗山教·其一
作者：王立道
朝代：明

初随计吏入秦关，暂假君恩曳组还。泮水平桥春雨后，藏书犹忆敬亭山。
徐雷溪掌罗山教·其二
作者：王立道
朝代：明

千里长淮古豫州，离离远树接芳洲。伟长一去怜王粲，明月何人共倚楼。
得家书三首
作者：王立道
朝代：明

三春候归雁，四月见家书。客思真无赖，亲恩自不疏。诗书馀旧业，水竹卜新居。喜极浑忘寐，千金定未如。吴楚同千里，君亲自一心。看云遥北极，望日迟南音。未返王阳驭，空成越舄吟。春来江汉水，何似旧时深。春尽逢南雁，翻令感岁华。五年犹作客，一命亦为家。肉食愁黄竹，莼羹想白华。何时莱子服，谩向故人誇。
得家书三首·其一
作者：王立道
朝代：明

三春候归雁，四月见家书。客思真无赖，亲恩自不疏。诗书馀旧业，水竹卜新居。喜极浑忘寐，千金定未如。
得家书三首·其三
作者：王立道
朝代：明

春尽逢南雁，翻令感岁华。五年犹作客，一命亦为家。肉食愁黄竹，莼羹想白华。何时莱子服，谩向故人誇。
得家书三首·其二
作者：王立道
朝代：明

吴楚同千里，君亲自一心。看云遥北极，望日迟南音。未返王阳驭，空成越舄吟。春来江汉水，何似旧时深。
得秋试消息后寄弟
作者：王立道
朝代：明

静阅贤书意转疑，叹君年少不逢时。天涯空自看鱼雁，春草常令寄梦思。三秋聚散风前叶，一着推移局里棋。丹桂分明天上种，他年来折最高枝。
忆弟
作者：王立道
朝代：明

旷岁欢一遇，怅别还自知。池草萋已绿，远游意多违。燕私阻晨夕，临觞不能持。身非随阳鸟，春来独分飞。矫首望天末，风尘正满衣。
忆昔吟赠华鸿泉之金陵
作者：王立道
朝代：明

忆昔秦淮桥上游，绿槐垂穗正宜秋。燕飞不记乌衣巷，水满微分白鹭洲。北阙晴云常冉冉，东山斜日自悠悠。风流谁是今安石，惆怅苍生独倚楼。
怀朱数畴
作者：王立道
朝代：明

吾兄东南秀，矫矫青云姿。弱龄弄芳翰，玄文吐奇思。一经夏侯学，廿年董生帷。雅志古人会，独行俗士疑。献赋未云遇，踠足清明时。骥齿嗟已至，旷波千里期。何当逢伯乐，为君解纻衣。
悼亡友
作者：王立道
朝代：明

握手几论文，高才夙所闻。将因厌尘网，早已谢人群。日短风云驶，山空芝蕙焚。不堪重挂剑，宿草满孤坟。
戏陆节之·其一
作者：王立道
朝代：明

早闻通藉金闺里，谢病还携旧金紫。行年七十苦好吟，满卷新诗放翁似。洞房鼓瑟奴婢歌，秋月春镫欢更多。自羡名园常负郭，不须尘陌逐鸣珂。
戏陆节之·其二
作者：王立道
朝代：明

扁舟暝逐使君行，已是归帆一月程。恩诏多惭优浅薄，风期独喜托才英。江回故国春迎棹，星聚清尊夜倚琼。我亦天涯同病客，翻怜司马滞江城。
托翁雨宿浣花草堂和韵二首
作者：王立道
朝代：明

闇闇江云拂地生，百花潭水月微明。乍看宿鸟惊枝堕，忽听流泉倒槛鸣。人事天时无定迹，江湖廊庙独关情。少陵寂寞遗篇在，翠筱红蕖足雨声。自羡茅堂得此生，玺书谩复下承明。拟将出处同龙卧，况有文章应凤鸣。保傅正看今日事，咏怀终见古人情。禁河徙倚归朝晚，想像溪桥流水声。
托翁雨宿浣花草堂和韵二首·其一
作者：王立道
朝代：明

闇闇江云拂地生，百花潭水月微明。乍看宿鸟惊枝堕，忽听流泉倒槛鸣。人事天时无定迹，江湖廊庙独关情。少陵寂寞遗篇在，翠筱红蕖足雨声。
托翁雨宿浣花草堂和韵二首·其二
作者：王立道
朝代：明

自羡茅堂得此生，玺书谩复下承明。拟将出处同龙卧，况有文章应凤鸣。保傅正看今日事，咏怀终见古人情。禁河徙倚归朝晚，想像溪桥流水声。
拟东城高且长
作者：王立道
朝代：明

河水广且深，浩浩不可涉。浓霜摧蒹葭，兰芷夺幽色。春华复几时，忽已秋节易。蟋蟀忧太康，山枢意逾戚。对酒不作乐，郁郁何所适。邯郸多才人，绰约倾城国。皓齿双蛾眉，盈盈歌白雪。曲终竟谁和，观者徒千百。徘徊振衣袂，凄然泪沾臆。愿为双飞鸿，青冥举长翮。
拟今日良燕会
作者：王立道
朝代：明

来日不可知，今夕聊自娱。投壶杂六博，鸣鼓吹笙竽。酒酣援筑起，一击一泫如。四座发慷慨，欲语还拊髀。夭夭桃李花，荣华能几时。何不奋长翮，致身青云梯。无为若鹪鹩，一枝独卑栖。
拟冉冉孤生竹
作者：王立道
朝代：明

离离寄生草，施彼南山松。而我求婚媾，萑苕托飞蓬。飞蓬易转荡，夫妇安得终。结发不再期，弃我如飘风。重闺咫尺间，君心邈千重。彼美荆山璞，瑩然白玉中。良工不见剖，瓦砾相诟蒙。君宁长弃捐，妾心守孤忠。
拟冉冉孤生竹
作者：王立道
朝代：明
体裁：古风

离离寄生草，施彼南山松。而我求婚媾，萑苕托飞蓬。飞蓬易转荡，夫妇安得终。结发不再期，弃我如飘风。重闺咫尺间，君心邈千重。彼美荆山璞，莹然白玉中。良工不见剖，瓦砾相诟蒙。君宁长弃捐，妾心守孤忠。
拟凛凛岁云暮
作者：王立道
朝代：明

肃肃秋节至，草腐夕萤飞。众芳尽零落，霜露沾人衣。衣沾不足惜，惜此绮罗襦。锦衾怜独旦，彷佛梦见之。执手相晤言，燕婉追昔时。愿得同予美，两情终不渝。誓言未终竟，恍然出中闺。不如鸳与鸯，两两相迫飞。日出倚庭树，彷徨恋落晖。耿耿抱素志，泪下不自知。
拟去者日以疏
作者：王立道
朝代：明

来者未有极，往者良已矣。道傍垄成行，日夕多风雨。黄蒿塞墓门，飒飒青枫树。重关扃幽泉，蝼蚁相料理。悲彼远游人，不如疾归止。
拟古
作者：王立道
朝代：明

手搴芳桂枝，瑶华复盈把。欲遗同心人，道远无车马。秋来泾渭深，桥梁不可假。时久伤萎摧，怆然弃中野。
拟回车驾言迈
作者：王立道
朝代：明

驱车临广陌，驾言归故乡。天空木叶下，百草凄以黄。万物有衰歇，人命安得长。骎骎西日颓，桑榆留夕阳。停轨失咫尺，疾骋无迷方。黾勉崇令德，千载垂清光。
拟圣驾祀陵毕奉圣母汎舟西湖应制
作者：王立道
朝代：明

凤辇逶迤环紫极，春明雨露动宸思。遍修祖祀桥山冢，更侍慈颜太液池。原陵回望衣冠道，汾水空惭箫鼓辞。神圣于今兼顺孝，相如欲赋苦才迟。
拟客从远方来
作者：王立道
朝代：明

客从江东来，遗我五色绢。一心不相忘，万里讵云远。手裁合欢襦，加以锦绣缘。馀为连理带，杂佩相纠缠。霜凄北风寒，与子常相见。
拟庭中有奇树
作者：王立道
朝代：明

南山有松柏，女萝相缠绵。攀枝采女萝，感叹终无言。草木自因依，何况骨肉间。缄萝寄同父，路遥安得便。
拟明月何皎皎
作者：王立道
朝代：明

庭中芙蓉花，冉冉朝露晞。渥膏不能沐，敛发出重闱。故乡谅不恶，何为在天涯。仰天长叹息，入户复踌躇。盻盻芳树枝，悲风入我帷。
拟明月皎夜光
作者：王立道
朝代：明

流火下西极，蟪蛄鸣东厢。凉飙夺炎热，白露凝清光。百草非故色，木叶萎以黄。昔与二三子，学道欣同方。翻然弃旧好，振羽高云翔。河汉不可涉，织女空七襄。人心异于面，相知安得长。
拟汉京篇
作者：王立道
朝代：明

峨峨万雉环金城，山河百二开汉京。云雾晴临阊阖道，风雷晓动羽林兵。九重佳气郁葱葱，日月光华万国同。凤辇行春过西苑，龙楼问寝向南宫。南宫西苑宸游遍，茝若芙蓉新置殿。待诏皆为帷幄臣，承恩不复舆台贱。万户千甍通狭邪，朱门绮陌满烟花。五陵游侠竞借客，七贵侯王同起家。起家气势何挥霍，富贵皆由主恩泽。锦障遥从？杜归，金丸时向章台落。归来钟鼎罗高堂，意眇梁窦嗤金张。苍头逡巡绿褠窄，翠蛾宛转红袖长。红袖如云正娇妒，世事回看渐非故。金谷楼台生野烟，平泉荆棘迷芳树。魏其宁非肺腑亲，武安后来真逼人。华毂朱轮善倾跌，诸君何必争要津。
拟汉京篇
作者：王立道
朝代：明
体裁：古风

峨峨万雉环金城，山河百二开汉京。云雾晴临阊阖道，风雷晓动羽林兵。九重佳气郁葱葱，日月光华万国同。凤辇行春过西苑，龙楼问寝向南宫。南宫西苑宸游遍，茝若芙蓉新置殿。待诏皆为帷幄臣，承恩不复舆台贱。万户千甍通狭邪，朱门绮陌满烟花。五陵游侠竞借客，七贵侯王同起家。起家气势何挥霍，富贵皆由主恩泽。锦障遥从�杜归，金丸时向章台落。归来钟鼎罗高堂，意眇梁窦嗤金张。苍头逡巡绿褠窄，翠蛾宛转红袖长。红袖如云正娇妒，世事回看渐非故。金谷楼台生野烟，平泉荆棘迷芳树。魏其宁非肺腑亲，武安后来真逼人。华毂朱轮善倾跌，诸君何必争要津。
拟汉将行
作者：王立道
朝代：明

单于近猎天山东，长城火接甘泉红。汉皇裂符徵武猛，羽林十万皆从戎。甲光晃晃迎朝日，吴钩楚练何辉赫。挥鞭直断黄河流，积鞍远蔽阴山雪。将军新受九重知，陇西雁门交出师。鱼丽昼结风云阵，燕尾晴翻龙虎旗。寒沙飒飒塞草白，苦雾苍苍迷远碛。帐下飨士日击牛，军中贾勇争投石。少年本出五陵豪，死生意气轻鸿毛。金鞍被就千金马，玳室横装七宝刀。誇马持刀时睥睨，一朝关塞烟尘起。鞍后手悬冒顿头，囊间尽馘天骄耳。转战那知瀚海穷，幕南已觉王庭空。捷书朝奏明光殿，卫霍谁论颇牧功。君不见冠军意气何扬扬，轻车刀笔徒自伤。军中流涕亦徒尔，祁连古垒犹相望。
拟生年不满百
作者：王立道
朝代：明

人生不百年，幼老居其半。况复昼夜分，忧疾多萦绊。但恐日不足，谁言乐未央。无为效贪夫，扰扰声利场。自昔惟轩辕，乘云游帝乡。
拟行行重行行
作者：王立道
朝代：明

一日复一日，与君久离别。妾身在汉阳，君居泰山侧。川阪东西长，欲往无舆楫。吴牛不北辕，燕鸟无南翼。日月有昼夜，妾心靡朝夕。冥冥尘满天，欲归路安适。冉冉岁云莫，坐凋红芳色。相思勿复陈，黾勉期令德。
拟行路难二首
作者：王立道
朝代：明

君不见辕下车，太行咫尺愁崎岖。君不见鞲上鹰，云霄百里随鶱腾。丈夫穷达在所遇，高才犹自叹迟暮。汉庭青紫常比肩，子云空献长杨赋。君不见堂前燕，翩翩冬去春来见。君不见海上鸥，纷纷随波飞复留。丈夫亦有四方志，十年辞亲作远游。客情已似风花乱，归思空悬明月秋。共道龙沙兵气净，莫誇燕颔待封侯。
拟行路难二首·其一
作者：王立道
朝代：明

君不见辕下车，太行咫尺愁崎岖。君不见鞲上鹰，云霄百里随鶱腾。丈夫穷达在所遇，高才犹自叹迟暮。汉庭青紫常比肩，子云空献长杨赋。
拟行路难二首·其二
作者：王立道
朝代：明

君不见堂前燕，翩翩冬去春来见。君不见海上鸥，纷纷随波飞复留。丈夫亦有四方志，十年辞亲作远游。客情已似风花乱，归思空悬明月秋。共道龙沙兵气净，莫誇燕颔待封侯。
拟迢迢牵牛星
作者：王立道
朝代：明

隐隐西山阳，翩翩孤凤凰。欲栖无梧桐，欲食无玕琅。浮云翳朝日，荆杞生高冈。瀛海万里阔，九天何茫茫。丹书未能吐，千仞安得翔。
拟青青河畔草
作者：王立道
朝代：明

夭夭陌上花，纷纷桃与李。迢迢绮楼端，楚楚倡家子。翩翩翠袖垂，盈盈歌皓齿。新人良足娱，故欢弃如屣。凉风惊素秋，芳华难久恃。
拟青青陵上柏
作者：王立道
朝代：明

飞飞草上尘，皑皑壑中冰。天地若大冶，谁能久寓形。亲交在閒暇，斗酒相招寻。乐饮未终竟，驾言游帝城。帝城何巍巍，车马如流星。连云开甲第，绣户连朱甍。歌钟日暮起，四屋明华镫。且尽生前乐，何知身后名。
拟驱车上东门
作者：王立道
朝代：明

驱车出北邙，高坟何累累。狐狸昼踯躅，丰碑隐蒿莱。人云汉将相，奕奕多贤才。一朝随物化，千秋委寒灰。流光歘飞电，东月忽西颓。黄泉如尾闾，去者不一回。我欲志竹帛，虚名安在哉。不如且行乐，旨酒盈我杯。
挽卢湲江父
作者：王立道
朝代：明

鸠杖迎宾日，君颜幸未衰。不妨亲药裹，何意泣灵輀。紫诰生前宠，青山故里思。漳河风色暮，归路不胜悲。
挽吴白楼尚书
作者：王立道
朝代：明

已将舟楫济明时，更爱湖山早拂衣。百里风流思绿野，两朝功业付黄扉。閒凭独鹤看棋局，喜有群鸥伴钓矶。何事忽骑箕尾去，千林落叶带寒晖。
挽张封君
作者：王立道
朝代：明

何处访高踪，岧峣江上峰。遗安五经笥，寄傲一枝筇。姓字渔翁识，茶蔬野老供。无嗟终不遇，身后渥恩浓。
挽汤母
作者：王立道
朝代：明

令子弹冠日，慈亲属纩时。荻灰寻旧画，机石讶新支。上国人留挽，空庭鸟助悲。秋风不相惜，偏向楚帆吹。
挽钱母
作者：王立道
朝代：明

狸首歌残海树秋，熊丸空转夜深愁。板舆寥落安仁赋，瑶水虚无阿母游。
挽陈茶丘
作者：王立道
朝代：明

悠悠丹旐发，漠漠素车回。落日犹残草，空墙自古槐。夙期书竹帛，奄见泣琼瑰。东鲁悲颜夭，西京惜谊才。玉楼须作记，金谷漫浮埃。千里驹中蹶，三秋蕙早摧。德星无复聚，薤露不禁哀。愿学燃犀术，流光照夜台。
捣衣篇
作者：王立道
朝代：明

玉关萧索尽，音尘不可期。黄姑织女星，远耀隔天阶。露气侵兰桂，秋风吹鼓鼙。佳人理端素，坚砧杵声哀。一声一惆怅，一声一垂洟。妖蟾惊幽姿，寒蛩相依啼。风飘膏兰歇，月照纤云皑。纨成阒潜闼，张燧候剪裁。初缝合欢扇，中装骠姚衣。骠姚重功名，勒石燕然台。妾悲难重陈，呜咽泉流知。
数畴兄以病阻看花之约作诗见遗次韵答之
作者：王立道
朝代：明

经时卧病觉春才，犹喜名花迟尔开。好客暂虚文举座，新诗先睹马卿才。渐惊落絮侵棋局，故引游丝罥酒杯。我亦文园同病侣，更留述作待君来。烂熳芳园此日才，春风小径为君开。一枝早占倾城色，四韵空惭倚马才。野外不妨频纵棹，病馀应喜数飞杯。刘郎旧是多情者，可待名花落尽来。春深饶睡梦回才，接得诗筒枕上开。莫讶相如非病客，须知太白是仙才。洛阳更长名园价，金谷空馀罚酒杯。点缀春光应不惜，一花乞与一诗来。
数畴兄以病阻看花之约作诗见遗次韵答之·其一
作者：王立道
朝代：明

经时卧病觉春才，犹喜名花迟尔开。好客暂虚文举座，新诗先睹马卿才。渐惊落絮侵棋局，故引游丝罥酒杯。我亦文园同病侣，更留述作待君来。
数畴兄以病阻看花之约作诗见遗次韵答之·其三
作者：王立道
朝代：明

春深饶睡梦回才，接得诗筒枕上开。莫讶相如非病客，须知太白是仙才。洛阳更长名园价，金谷空馀罚酒杯。点缀春光应不惜，一花乞与一诗来。
数畴兄以病阻看花之约作诗见遗次韵答之·其二
作者：王立道
朝代：明

烂熳芳园此日才，春风小径为君开。一枝早占倾城色，四韵空惭倚马才。野外不妨频纵棹，病馀应喜数飞杯。刘郎旧是多情者，可待名花落尽来。
文衡山枯木竹石为汝湖学士题
作者：王立道
朝代：明

衡山老人得奇趣，坐向寒空写枯树。孤峰嶪嶪虎豹蹲，修竹离离凤凰翥。邓林从此失珍材，碣石谁为徙天柱。吁嗟不独模形似，劲质清标更生气。槎枒不作妩媚姿，礧砢应无媕婀意。忆昔山空薮泽深，樵夫牧竖时窥侵。一朝点染入绢素，始信志士相知心。洛阳三月春可怜，黄鹂碧草同娟娟。桃李花开玉楼曙，梧桐枝拂金井寒。西风野外动秋色，平芜惨淡生苍烟。何如此石还此竹，古木千载俱依然。吁嗟亦有王宰山水韦偃松，苦心白首徒为工。
施心菊号诗
作者：王立道
朝代：明

仙家近住城东陌，种菊依稀五柳宅。采药名山去不还，花间空复留仙迹。遗方入枕传后人，三折成名若有神。秋园寂寞多霜露，相对时时泪满巾。
春尽书怀
作者：王立道
朝代：明

官閒日日赋閒居，芳草年年伴草庐。蓂叶不随飞絮尽，莺声欲断夕阳初。虚簪画省郎官笔，未就名山太史书。疏懒自知来往少，蓬蒿满径不教锄。
春尽怀故园
作者：王立道
朝代：明

青春初动忆乡园，春尽那堪思更繁。新竹从看侵薜荔，落花不分掩兰荪。林閒鹿豕常求伴，溪晚渔樵数过门。莫怪曼容犹徇禄，十年簪绂恋君恩。
春日杂兴
作者：王立道
朝代：明

绮阁瑶台迥碧空，春光尽在上林中。琼华岛上蔷薇雨，太液池头杨柳风。春色城南更可怜，卖花种柳各纷然。半酣落日慵骑马，独整危襟坐水边。满院花开锦作丛，短墙一角漏春风。院门深锁閒亭晚，惟有莺啼绿树中。草蔓荒阶白日阴，亭亭塔影卧空林。山僧不惯迎游客，自对诸天诵梵音。楼台白日静芳林，一径苍苔春树阴。独坐无心看舞鹤，石床移处落花深。吴云越树梦中看，晓起西窗月色寒。此恨春风难解释，飞花无数堕阑干。野亭流水有馀清，新雨浮萍一夜生。竟日独吟还独酌，故园花鸟不胜情。海棠开遍已春深，载酒重过几树林。地远红尘飞不到，萧然相对即禅心。忆昨曾陪骢马来，高歌急管递相催。斜阳芳草迷归路，更把馀尊听落梅。
春日杂兴·其一
作者：王立道
朝代：明

绮阁瑶台迥碧空，春光尽在上林中。琼华岛上蔷薇雨，太液池头杨柳风。
春日杂兴·其七
作者：王立道
朝代：明

野亭流水有馀清，新雨浮萍一夜生。竟日独吟还独酌，故园花鸟不胜情。
春日杂兴·其三
作者：王立道
朝代：明

满院花开锦作丛，短墙一角漏春风。院门深锁閒亭晚，惟有莺啼绿树中。
春日杂兴·其九
作者：王立道
朝代：明

忆昨曾陪骢马来，高歌急管递相催。斜阳芳草迷归路，更把馀尊听落梅。
春日杂兴·其二
作者：王立道
朝代：明

春色城南更可怜，卖花种柳各纷然。半酣落日慵骑马，独整危襟坐水边。
春日杂兴·其五
作者：王立道
朝代：明

楼台白日静芳林，一径苍苔春树阴。独坐无心看舞鹤，石床移处落花深。
春日杂兴·其八
作者：王立道
朝代：明

海棠开遍已春深，载酒重过几树林。地远红尘飞不到，萧然相对即禅心。
春日杂兴·其六
作者：王立道
朝代：明

吴云越树梦中看，晓起西窗月色寒。此恨春风难解释，飞花无数堕阑干。
春日杂兴·其四
作者：王立道
朝代：明

草蔓荒阶白日阴，亭亭塔影卧空林。山僧不惯迎游客，自对诸天诵梵音。
春日閒居三首
作者：王立道
朝代：明

我本陆沈久，幽栖意自宜。心清知俗远，地僻讶春迟。种竹先留径，移花欲傍池。门前剡溪棹，来往更无期。习静因成癖，春来常闭关。山人留药去，稚子借书还。读传希高士，攻辞愧小山。犹牵青琐梦，供奉紫宸班。市隐不违亲，移居正及春。未能从白社，稍得谢缁尘。僦地但栽秫，钓鱼唯煮莼。时逢河曲叟，笑我独长贫。
春日閒居三首·其一
作者：王立道
朝代：明

我本陆沈久，幽栖意自宜。心清知俗远，地僻讶春迟。种竹先留径，移花欲傍池。门前剡溪棹，来往更无期。
春日閒居三首·其三
作者：王立道
朝代：明

市隐不违亲，移居正及春。未能从白社，稍得谢缁尘。僦地但栽秫，钓鱼唯煮莼。时逢河曲叟，笑我独长贫。
春日閒居三首·其二
作者：王立道
朝代：明

习静因成癖，春来常闭关。山人留药去，稚子借书还。读传希高士，攻辞愧小山。犹牵青琐梦，供奉紫宸班。
春郊即事
作者：王立道
朝代：明

柔风吹绿野，灵雨下桑田。泥泥花间露，霏霏草上烟。鸣鞭蓟门道，弭节燕台边。芳树连丝障，垂杨拂锦鞯。未能游曲水，时复问温泉。地迥山川静，天高宫阙连。相将瑶瑟鼓，共醉羽觞传。白日恒随转，青春自可怜。咏归禁城暮，聊续名都篇。
春闺
作者：王立道
朝代：明

少妇看花泪满裳，盈盈终日不成妆。裁得春衣无用处，书来犹说在辽阳。
春雨二首
作者：王立道
朝代：明

霏微初洒润，霢霂自知时。上林千万树，树树有新枝。渰渰来天际，津津溜苑墙。还腾百川水，一雨遍遐荒。
春雨二首·其一
作者：王立道
朝代：明

霏微初洒润，霢霂自知时。上林千万树，树树有新枝。
春雨二首·其二
作者：王立道
朝代：明

渰渰来天际，津津溜苑墙。还腾百川水，一雨遍遐荒。
晚起偶成
作者：王立道
朝代：明

晚起独悠然，云山满目前。常疑身是隐，早觉性通禅。座引清心月，池分洗耳泉。故园翻似客，草色又经年。
晚还别墅
作者：王立道
朝代：明

筑室负东阡，开门望禾黍。水流满新塍，连畴何瀰瀰。日色时隐见，湿虹卷残雨。蓑笠垄上儿，牵牛饮清渚。折芦行且吹，两两前村去。
月溪号诗
作者：王立道
朝代：明

明月共千里，一溪君独幽。此时堪着屐，何处有藏舟。猿鹤声如答，藤萝影渐收。小山今寂寞，愿子勿淹留。
有谷堂
作者：王立道
朝代：明

甲第新成高入云，风流廿载忆徵君。亭亭独鹤閒芳草，惟有诗书日夕闻。陶令归来看五柳，魏公老去有三槐。朱轮翠盖交生荫，须信当年不妄栽。
有谷堂·其一
作者：王立道
朝代：明

甲第新成高入云，风流廿载忆徵君。亭亭独鹤閒芳草，惟有诗书日夕闻。
有谷堂·其二
作者：王立道
朝代：明

陶令归来看五柳，魏公老去有三槐。朱轮翠盖交生荫，须信当年不妄栽。
未翁九日即事和韵
作者：王立道
朝代：明

师道于今谁独重，两廑元老淑吾曹。乍缘药饵违青琐，喜见茱萸佩紫袍。秋色已深归院静，春风常在仰墙高。圣主正怀霖雨寄，肯容黄发老蓬蒿。
未翁夫人七十寿诗
作者：王立道
朝代：明

七十年前占宝婺，定知此夜下临吴。仙阶日煖芝兰秀，相府春明桃李敷。四世一堂流泽远，三朝九命受恩俱。金貂入座皆嘉客，珠履趋庭有赐奴。内屋屏开红翡翠，尚方锦制紫襜褕。云中青鸾传新札，海外苍麟奉瑞图。黄发常同看綵服，朱门真不让瑶都。
杂诗二首
作者：王立道
朝代：明

太牢飨杂县，不能餐一脔。至味芳且腴，无乃非鸟养。嗜浅才乃疏，厚殖意弥广。为农卒吾岁，喜得从偃仰。肉食乘华轩，真性多所枉。高树畏多风，蔓草日见薙。奇质罕自全，下士甘沦弃。材与不材间，庄生以为处。詹尹时不逢，斯言竟何是。
杂诗二首
作者：王立道
朝代：明

独树生穷谷，枝干何离奇。本无廊庙用，误为匠石知。斤墨既错陈，青黄亦互施。虽云托华屋，宁复山林姿。龙扰失其神，坐令燕雀疑。玉成世所宝，大璞还自亏。造物固其然，岂得尤工师。翻羡不材者，终年养华滋。征途与日长，逶迟及春暮。山川异土风，心赏邈难遇。言念中田庐，幽期久沦误。临流怀在涧，攀林忆芳树。极浦瞩去帆，平原羡归羽。回沿穷昏旭，逼侧谢坟素。遥负北山文，空拟归田赋。
杂诗二首·其一
作者：王立道
朝代：明

太牢飨杂县，不能餐一脔。至味芳且腴，无乃非鸟养。嗜浅才乃疏，厚殖意弥广。为农卒吾岁，喜得从偃仰。肉食乘华轩，真性多所枉。
杂诗二首·其一
作者：王立道
朝代：明

独树生穷谷，枝干何离奇。本无廊庙用，误为匠石知。斤墨既错陈，青黄亦互施。虽云托华屋，宁复山林姿。龙扰失其神，坐令燕雀疑。玉成世所宝，大璞还自亏。造物固其然，岂得尤工师。翻羡不材者，终年养华滋。
杂诗二首·其二
作者：王立道
朝代：明

征途与日长，逶迟及春暮。山川异土风，心赏邈难遇。言念中田庐，幽期久沦误。临流怀在涧，攀林忆芳树。极浦瞩去帆，平原羡归羽。回沿穷昏旭，逼侧谢坟素。遥负北山文，空拟归田赋。
杂诗二首·其二
作者：王立道
朝代：明

高树畏多风，蔓草日见薙。奇质罕自全，下士甘沦弃。材与不材间，庄生以为处。詹尹时不逢，斯言竟何是。
李节推乃祖衡岳斋寿诗
作者：王立道
朝代：明

衡南老人身姓李，自说前生周柱史。采药长登紫盖巅，结茅直向融峰里。羽衣玉杖独翛然，岩下时逢手一编。长生久已窥真诀，翻使灵椿让大年。
李节推乃祖衡岳斋手卷
作者：王立道
朝代：明

衡山殿南荒，上托朱鸟精。嵬峨隐天半，云霞浩纵横。列仙纷遗搆，千古含神灵。玉洞饶宝箓，紫文閟丹经。至道一得窥，寿与天地并。挥手揖洪厓，长啸招期生。埏垓不足游，飘摇凌太清。
村居感兴三首
作者：王立道
朝代：明

芳树含春风，鸣禽乱晴日。藜蒿欲满园，扫除唯一室。閒情共水云，生计耽书帙。时无问奇人，悠然独抱膝。翩翩高世情，悠悠避时计。筑室近樵渔，乘春树兰蕙。虽无求仲邻，亦有君平艺。不学同时人，献赋空靡丽。出郭车马稀，况复园林好。言念当涂人，翻悲灌畦老。青琐久已疲，玄文近能草。澹然荣利间，何如乞身早。
村居感兴三首·其一
作者：王立道
朝代：明

芳树含春风，鸣禽乱晴日。藜蒿欲满园，扫除唯一室。閒情共水云，生计耽书帙。时无问奇人，悠然独抱膝。
村居感兴三首·其三
作者：王立道
朝代：明

出郭车马稀，况复园林好。言念当涂人，翻悲灌畦老。青琐久已疲，玄文近能草。澹然荣利间，何如乞身早。
村居感兴三首·其二
作者：王立道
朝代：明

翩翩高世情，悠悠避时计。筑室近樵渔，乘春树兰蕙。虽无求仲邻，亦有君平艺。不学同时人，献赋空靡丽。
枫潭诗
作者：王立道
朝代：明

达人寡所营，筑室负岖嵚。下有千尺潭，上有枫树林。岂不邈遐阻，雅尚在高深。微风起中谷，山水多清音。出处难豫谋，下邑聊鸣琴。匪伊三径资，剧理余所任。因兹寄幽迹，泊然增道心。
柬卢浚卿移居
作者：王立道
朝代：明

年来频卜筑，只傍帝城西。省树寒犹绿，宫莺春早啼。官閒成小隐，身病惬幽栖。况是卢敖宅，红尘未许迷。
桥隐郭翁墓于宠泉之濑源逖怀往哲诗以吊之
作者：王立道
朝代：明

平林澹寒烟，重台閟玄宅。眷言怀高人，千秋晦贞魄。翁昔希陆沈，雅尚俪泉石。义训良自严，嘉祥著清白。芝兰盈我阶，青紫看成列。瞻彼少微星，一朝光景蚀。河清木已拱，山空桂华寂。老成久徂谢，耿耿悲遗则。
梅窗为蔡君题
作者：王立道
朝代：明

为爱孤山友，閒窗手自栽。尘襟风外洗，野望雪中开。心赏芝兰共，年芳桃李催。不嫌居近市，清梦自徘徊。
正月雪和韵
作者：王立道
朝代：明

长安春后雪，犹自兆年丰。万里鸿归处，千门晓望同。气融疑湛露，质薄故冲风。莫羡梁园赋，应怜东郭穷。
步虚词四首
作者：王立道
朝代：明

王母传青鸟，秦娥控紫鸾。相期瑶岛外，忽上綵云端。海水年来浅，桃花春去残。未能逢玉舄，那得问金丹。海上三珠树，云中七宝车。空闻往来处，何地是仙家。洞古羊成石，林春枣似瓜。刀圭虽可学，岁月莫应赊。雾幄绕霓旌，氤氲满太清。龙成云盖引，虎奉岳图迎。七圣犹同御，三天各异程。试求香案吏，谁是岁星精。历历白榆中，飘飖双玉童。神宫开太一，仙路接崆峒。子晋仍骖鹤，浮丘亦驾鸿。不须能缩地，万里自乘风。
步虚词四首·其一
作者：王立道
朝代：明

王母传青鸟，秦娥控紫鸾。相期瑶岛外，忽上綵云端。海水年来浅，桃花春去残。未能逢玉舄，那得问金丹。
步虚词四首·其三
作者：王立道
朝代：明

雾幄绕霓旌，氤氲满太清。龙成云盖引，虎奉岳图迎。七圣犹同御，三天各异程。试求香案吏，谁是岁星精。
步虚词四首·其二
作者：王立道
朝代：明

海上三珠树，云中七宝车。空闻往来处，何地是仙家。洞古羊成石，林春枣似瓜。刀圭虽可学，岁月莫应赊。
步虚词四首·其四
作者：王立道
朝代：明

历历白榆中，飘飖双玉童。神宫开太一，仙路接崆峒。子晋仍骖鹤，浮丘亦驾鸿。不须能缩地，万里自乘风。
武夷行赠王石沙侍御按闽
作者：王立道
朝代：明

使君骢马双紫缨，绣衣晃晃初日明。慨然别我向闽越，索我为歌武夷行。武夷之山何嵚崟，青峦赤嶂双千寻。连峰回合三十六，翠玉尅画芙蓉森。我闻此中灵气聚，往往群仙下芝羽。地脉似与三山通，终南王屋那能伍。秦人初识武夷君，汉世曾传封禅文。鸾车一去千岩暝，幔亭綵屋飞氤氲。悬崖石室何年发，坐视人寰意超越。明月时窥仙灶丹，流霞常护灵函骨。丹成骨蜕故依然，瑶草琅玕满洞天。樵客问津花落处，山人得道鹤归年。吁嗟名境岂常遇，昔贤千载悲同趣。谪仙天姥空梦游，昌黎华岳穷归步。我亦曾修餐玉方，青城石髓谁能将。吹笙浪拟追吾祖，执戟犹惭作汉郎。羡君斯行真自得，而我犹怜阻南北。何人还同赓棹歌，颓然不辨沧洲色。
江阴花母节寿诗
作者：王立道
朝代：明
体裁：五言律诗

一身唯苦节，三徙得仙闾。欲试趋庭训，还探系肘书。江清鱼入馔，秋晚药供蔬。白首堪相慰，清尊幸不虚。
江阴花母节寿诗
作者：王立道
朝代：明

一身唯苦节，三徙得仙闾。欲试趋庭训，还探繫肘书。江清鱼入馔，秋晚药供蔬。白首堪相慰，清尊幸不虚。
沧海篇赠陆原仲
作者：王立道
朝代：明

吁嗟乎，青齐之土，画海为疆。海之大兮吾不知其几千万里，东西南北之相望。但见洪流巨浸浡潏荡汩，播元气而回阴阳。白日含光动碣石，玄云散影翳扶桑。六鳌燬骨，三山渺茫。金宫瑶殿不可睹，惟有蜃楼龙室恍惚开中央。长鲸横驱鳣鲔尽，赤螭翠虬纷腾骧。裸身穷发，一岛万里，累累焉若阜垤之丽太行。吁嗟乎，海之大兮涵穹苍。游波狂骇倾地轴，天吴海若俱迷方。吞江茹湖，日月翕张。神怪踯躅，潢污混藏。岂比夫台骀河伯守细流与勺水，委琐局蹐徒惴汗于望洋。我将东游历东极，乘涛鼓翼凌天梁。天梁偃蹇不可涉，苍龙失驭中彷徨。道逢豪士东吴子，飘然霞袂青霓裳。广颐丰下倚长剑，徒步直拟窥东皇。探虚拊危意未息，慷慨似恨河无航。愧余归来不能将，陆离剑佩空文章。异时期子游八荒，翩翩并跨丹凤凰，沧溟咫尺回天翔。
泛湖游漆塘诸山再次前韵
作者：王立道
朝代：明

湖上秋风病未禁，兴来真欲到山阴。渔蓑乱结汀洲草，樵径香分橘柚林。远谷采薇随鹿迹，閒岩投果见猿心。放歌未尽空回棹，落日增波忧思侵。
浣溪沙·代寿陈乡人
作者：王立道
朝代：明

花满江城月满楼。玉卮金缕共相酬。主人华发未盈头。心远不妨游市井，身閒端可傲王侯。人间何处是丹丘。
浣溪沙·顾隆吉索寿周君六十
作者：王立道
朝代：明

杨柳风柔燕子斜。江南春色正繁华。画楼弦管是谁家。冉冉歌声迎落日，盈盈舞影乱流霞。千年重见碧桃花。
清明日独坐感怀
作者：王立道
朝代：明

清明南北异风烟，柳色莺声又隔年。客里登临情易倦，亲前笑语梦常牵。官閒且觅题诗伴，禄薄翻资负郭田。强半春过成底事，悠然独酌望遥天。
游仙三首
作者：王立道
朝代：明

仙人住玉京，累劫道初成。指树元非姓，餐松偶得名。龙嘘云盖引，虎奉岳图迎。相待天台路，何时返赤城。玉室书名久，清溪得道初。赤文河上箓，鸿宝枕中书。龙吐烧丹火，鸾骖度海车。偶来华表上，终与世人疏。何年海上客，移住缑山岑。未辨云霞色，先闻鸾凤音。山神供石髓，童子问琴心。一谒紫皇去，仙踪不可寻。
游仙三首·其一
作者：王立道
朝代：明

仙人住玉京，累劫道初成。指树元非姓，餐松偶得名。龙嘘云盖引，虎奉岳图迎。相待天台路，何时返赤城。
游仙三首·其三
作者：王立道
朝代：明

何年海上客，移住缑山岑。未辨云霞色，先闻鸾凤音。山神供石髓，童子问琴心。一谒紫皇去，仙踪不可寻。
游仙三首·其二
作者：王立道
朝代：明

玉室书名久，清溪得道初。赤文河上箓，鸿宝枕中书。龙吐烧丹火，鸾骖度海车。偶来华表上，终与世人疏。
湖上山阁夜眺
作者：王立道
朝代：明

湖中景初晏，四山澹寒烟。丹枫不辨色，翳翳随清涟。独往无扁舟，把酒临层巅。高阁聊骋望，星河亘长天。渔火深夜出，前溪闻扣舷。揽衣不能寐，起咏沧浪篇。
溪行偶得顾氏别业
作者：王立道
朝代：明

日入理轻棹，所欲避人喧。回沿清溪侧，迢迢见孤村。始疑松菊径，复似桃花源。林际见明月，浦口闻惊猿。啸傲倚修竹，步屣随芳荪。本求于陵隐，兼得辟疆园。□□□□□，将同渔父言。
满庭芳 题来雁词两首 其一
作者：王立道
朝代：明
体裁：词

绛阙冬初，瑶阶月满，仙宫恰喜新成。螭碑鸿笔，帝命属春卿。石上丹书珍重，许微臣、并勒御名。缟衣人，来从何处，恍惚梦魂惊。听斋宫漏彻，家童踯躅，特地传声。有翩翩鸣雁，夜集前楹。可道事都非偶，皇恩重、物兆先迎。自而今，禁垣清切，日见被光荣。
满庭芳·其二
作者：王立道
朝代：明
体裁：词

沙塞风凄，潇湘云暖，横空多少成行。随阳南去，待春更回翔。何事偏离故侣，含声戢、翼下君堂。堪爱是，月明三五，烛影对寒光。况翩翩缟服，依依清梦，歘达君傍。道群分，类聚二语分明。那时刚承恩数，穹碑书、托姓名香。渐陆重，看今日兆，染翰待君王。
满庭芳·题来雁词两首
作者：王立道
朝代：明

绛阙冬初，瑶阶月满，仙宫恰喜新成。螭碑鸿笔，帝命属春卿。石上丹书珍重，许微臣、并勒御名。缟衣人，来从何处，恍惚梦魂惊。听斋宫漏彻，家童踯躅，特地传声。有翩翩鸣雁，夜集前楹。可道事都非偶，皇恩重、物兆先迎。自而今，禁垣清切，日见被光荣。沙塞风凄，潇湘云暖，横空多少成行。随阳南去，待春更回翔。何事偏离故侣，含声戢、翼下君堂。堪爱是，月明三五，烛影对寒光。况翩翩缟服，依依清梦，歘达君傍。道群分，类聚二语分明。那时刚承恩数，穹碑书、托姓名香。渐陆重，看今日兆，染翰待君王。
澹庵诗
作者：王立道
朝代：明

浮云看世事，如水见交情。此道令人弃，悠然想太羹。
王侍御席上观画水
作者：王立道
朝代：明

三江何处落，一座忽皆倾。飒飒风翻槛，冥冥雨暗城。鱼龙春已化，罔象夜偏惊。转烛波萦日，传杯浪逐萍。图穷疑见岸，流急不闻声。试问绣衣使，仙槎几度行。
王子裕百花图
作者：王立道
朝代：明

路迷谁识武陵源，往事空悲金谷园。爱尔丹青偏入格，须知桃李本无言。剪綵隋宫事已非，犹馀粉黛貌芳菲。莫教展向金屏里，睡蝶游蜂尽欲飞。传道昭君昨入胡，后宫留得美人图。红妆翠袖分相向，只恐君王误一呼。八月秋高白露寒，浣花溪里倍堪叹。莫道红颜多薄命，写真犹入画图看。
王子裕百花图·其一
作者：王立道
朝代：明

路迷谁识武陵源，往事空悲金谷园。爱尔丹青偏入格，须知桃李本无言。
王子裕百花图·其三
作者：王立道
朝代：明

传道昭君昨入胡，后宫留得美人图。红妆翠袖分相向，只恐君王误一呼。
王子裕百花图·其二
作者：王立道
朝代：明

剪綵隋宫事已非，犹馀粉黛貌芳菲。莫教展向金屏里，睡蝶游蜂尽欲飞。
王子裕百花图·其四
作者：王立道
朝代：明

八月秋高白露寒，浣花溪里倍堪叹。莫道红颜多薄命，写真犹入画图看。
王次川八十寿诗
作者：王立道
朝代：明

解组閒身八十年，鹖冠鸠杖意仙仙。时凭野鹤看棋局，独引江鸥过钓船。建业栽成彭泽柳，童乌解说子云玄。空闻王子称仙令，何似斑衣满膝前。
王母歌
作者：王立道
朝代：明

汉宫初起集灵台，绛节飘飖羽扇回。云锦书传青鸟信，遥看阿母自西来。芳春花草满瑶池，忽忆麻姑海上期。欲问蓬莱水深浅，因风遥寄万年枝。瑶岛分明近日边，周王元未解求仙。八骏崎岖云外路，空疑道里隔山川。云母屏前吹玉笙，侍儿犹识董双成。笑余学隐金门客，太似当年方朔生。昨夜重游汗漫归，依然戴胜发如丝。三千年一校仙籍，回指彭聃是小儿。玉洞桃花引去津，鹤声犹似隔红尘。自嫌王烈无仙分，乞得素书翻与人。
王母歌·其一
作者：王立道
朝代：明

汉宫初起集灵台，绛节飘飖羽扇回。云锦书传青鸟信，遥看阿母自西来。
王母歌·其三
作者：王立道
朝代：明

瑶岛分明近日边，周王元未解求仙。八骏崎岖云外路，空疑道里隔山川。
王母歌·其二
作者：王立道
朝代：明

芳春花草满瑶池，忽忆麻姑海上期。欲问蓬莱水深浅，因风遥寄万年枝。
王母歌·其五
作者：王立道
朝代：明

昨夜重游汗漫归，依然戴胜发如丝。三千年一校仙籍，回指彭聃是小儿。
王母歌·其六
作者：王立道
朝代：明

玉洞桃花引去津，鹤声犹似隔红尘。自嫌王烈无仙分，乞得素书翻与人。
王母歌·其四
作者：王立道
朝代：明

云母屏前吹玉笙，侍儿犹识董双成。笑余学隐金门客，太似当年方朔生。
瑞鹤仙·寿谈守教母六十
作者：王立道
朝代：明

薰风初入幕。禁城隈，缭绕朱栏画阁。杨柳枝枝弱。绿阴中，遥映满阶红药。萱花吐萼。爱北堂、春光如昨。清昼永，人在瑶池深处，安排春酌。恰有蓬瀛仙客。羽服翩跹，云车煜爚。玉壶丝索。玳筵前，觥筹错。芳尘动，正见妙舞清歌，尽日承颜为乐。想莱綵潘舆，兹事古今寥廓。
瓶山先生廉察广西作五岭行奉赠
作者：王立道
朝代：明

五岭嵚崎亘天起，梧桂雄蟠几千里。近闻黄雉阻越裳，行遣楼船下漓水。天子念彼西南隅，临轩授节胡大夫。清秋月晓照旌棨，绣衣回光紫绶纡。大夫欣然才且杰，勋名廿年振藩臬。粤南此日更褰帷，坐使皇威通绝徼。百蛮万里并同风，谱作歌传乐府中。会看旬宣续周雅，汉庭空说伏波功。
画百花
作者：王立道
朝代：明

春光尽向笔端回，万紫千红次第开。河阳满县真如锦，却恨潘郎归去来。一自燕支属汉家，上林花草倍繁华。却愁颜色随春尽，剪取枝头一片霞。
画百花·其一
作者：王立道
朝代：明

春光尽向笔端回，万紫千红次第开。河阳满县真如锦，却恨潘郎归去来。
画百花·其二
作者：王立道
朝代：明

一自燕支属汉家，上林花草倍繁华。却愁颜色随春尽，剪取枝头一片霞。
画鲤鱼
作者：王立道
朝代：明

疾风横驱万里昏，云烟荡薄海水浑。神鱼出波作人立，跋刺直上洪涛翻。目光仰射天门赤，大鱼小鱼俱辟易。东津已空鳣鲔群，南溟忽失鲸鲵宅。就中变化安可驯，头角岞？鬐鬣真。吁嗟乎叶公一去龙种绝，三十六鳞空入神。
画鲤鱼
作者：王立道
朝代：明
体裁：古风

疾风横驱万里昏，云烟荡薄海水浑。神鱼出波作人立，跋刺直上洪涛翻。目光仰射天门赤，大鱼小鱼俱辟易。东津已空鳣鲔群，南溟忽失鲸鲵宅。就中变化安可驯，头角岞�鬐鬣真。吁嗟乎叶公一去龙种绝，三十六鳞空入神。
登孤山用唐人张祜韵
作者：王立道
朝代：明

兀坐俯孤岑，翛然出世心。烟霞千嶂晓，桑柘半溪阴。鹤去亭犹古，人幽山更深。已看尘迹远，况复近东林。
登镜光阁
作者：王立道
朝代：明

梵居依凤阙，虚阁瞰龙宫。车马三春赏，山河四望通。林鲜迎佛日，磬远引皇风。鸟似随缘下，僧因出定逢。烟花迷色相，水树悟真空。
盆榴
作者：王立道
朝代：明

嘉木来安石，移根向玉堂。亭亭倾翠盖，隐隐孕红妆。叶润初晞露，花迟解待阳。层阴清昼气，奇艳夺天香。尺土能滋干，三春独掩芳。匡庐多紫萼，南国重朱房。旖旎时凭槛，纷敷共映觞。时无橐驼子，养树说谁长。
石屋辞三章为彭通府作
作者：王立道
朝代：明

有美人兮山之阿，佩陆离兮冠峨峨。气凌兮衡岱，情驰兮湘波。结幽兰兮延伫，拊长剑兮寤歌。蹊窈窕兮轮辙稀，木繁翳兮禽声和。黄牛兮白马，岚光飞兮晴雨多。余何为兮兹独往，兹独往兮将柰何。有美人兮山之阳，芙蓉衣兮薜萝裳。憩夕驾兮蒙谷，望朝暾兮扶桑。潺湲兮飞泉，旖旎兮垂杨。石嵚岑兮嵌砑，峰峦矗兮翠苍。湖潋滟兮秋水碧，洞幽閒兮春草香。采瑶花兮盈把，宿石髓兮为粮。访隐沦兮绝涧，想奇独兮高冈。君一去兮独遗邛，欲往从兮江水长。有美人兮山之麓，架辛楹兮结蕙屋。被修径兮兰薰，拄空檐兮古木。平田渺兮秋稼阴，长林杳兮芳树绿。日坐渔兮群白鸥，夜休耕兮饭黄犊。倚空虚兮嗟索离，望巉岩兮聊踯躅。踯躅兮何之，招子真兮东谷。愿君兮归来，苍生兮极目。
石屋辞三章为彭通府作·其一
作者：王立道
朝代：明

有美人兮山之阿，佩陆离兮冠峨峨。气凌兮衡岱，情驰兮湘波。结幽兰兮延伫，拊长剑兮寤歌。蹊窈窕兮轮辙稀，木繁翳兮禽声和。黄牛兮白马，岚光飞兮晴雨多。余何为兮兹独往，兹独往兮将柰何。
石屋辞三章为彭通府作·其三
作者：王立道
朝代：明

有美人兮山之麓，架辛楹兮结蕙屋。被修径兮兰薰，拄空檐兮古木。平田渺兮秋稼阴，长林杳兮芳树绿。日坐渔兮群白鸥，夜休耕兮饭黄犊。倚空虚兮嗟索离，望巉岩兮聊踯躅。踯躅兮何之，招子真兮东谷。愿君兮归来，苍生兮极目。
砺峰上元燕会卷和韵
作者：王立道
朝代：明

宁亲归去隔仙家，灯火长安望转赊。社里新诗应寂寞，天涯明月共光华。火树凝辉玉漏迟，胜游偏记上元时。不嫌身在蓬瀛外，綵服清觞亦自宜。
砺峰上元燕会卷和韵·其一
作者：王立道
朝代：明

宁亲归去隔仙家，灯火长安望转赊。社里新诗应寂寞，天涯明月共光华。
砺峰上元燕会卷和韵·其二
作者：王立道
朝代：明

火树凝辉玉漏迟，胜游偏记上元时。不嫌身在蓬瀛外，綵服清觞亦自宜。
秋居五首
作者：王立道
朝代：明

和靖常携鹤，羲之本好鹅。山阴秋日净，湖上野烟和。大道机中息，虚名身后多。渊明真解此，诗酒一生过。云树秋容澹，悲歌野兴豪。萧兰元异种，牛骥亦同槽。露白芰荷尽，天清鸿雁高。朋游隔千里，魂梦为谁劳。种树边茅宇，抛书满石床。林居惭束带，昼坐忆含香。土木形骸拙，江湖忧思长。秋来频对客，山桂挹寒浆。卧游真自得，日对辋川图。烧叶茶频煮，悬钱酒旋沽。大言倾宋玉，潜论学王符。秋至吟尤苦，临风独撚须。避树营墙短，看山引坐偏。长松盘野鹤，疏叶度寒蝉。蜂坞花成蜜，蜗房露洗涎。村居时易姓，祇畏俗人传。
秋居五首·其一
作者：王立道
朝代：明

和靖常携鹤，羲之本好鹅。山阴秋日净，湖上野烟和。大道机中息，虚名身后多。渊明真解此，诗酒一生过。
秋居五首·其三
作者：王立道
朝代：明

种树边茅宇，抛书满石床。林居惭束带，昼坐忆含香。土木形骸拙，江湖忧思长。秋来频对客，山桂挹寒浆。
秋居五首·其二
作者：王立道
朝代：明

云树秋容澹，悲歌野兴豪。萧兰元异种，牛骥亦同槽。露白芰荷尽，天清鸿雁高。朋游隔千里，魂梦为谁劳。
秋居五首·其五
作者：王立道
朝代：明

避树营墙短，看山引坐偏。长松盘野鹤，疏叶度寒蝉。蜂坞花成蜜，蜗房露洗涎。村居时易姓，祇畏俗人传。
秋居五首·其四
作者：王立道
朝代：明

卧游真自得，日对辋川图。烧叶茶频煮，悬钱酒旋沽。大言倾宋玉，潜论学王符。秋至吟尤苦，临风独撚须。
秋居用唐人韵得五首
作者：王立道
朝代：明

平生轩组意，不为慕轻肥。身世夔怜蚿，风尘犬吠衣。微官百指累，旧业五湖归。怪得驱驰久，秋来双鬓稀。本为悲摇落，还因厌俗尘。次公酒狂士，方朔谪仙人。偃仰四空壁，周旋一垫巾。眼前无长物，非是拙谋身。四户啼螀乱，秋阴欲上阶。菊花收作枕，草蔓缉成鞋。得句先书壁，因琴别置斋。溪云与山月，总不费安排。重来北山客，却愧草堂灵。窈窕郑生谷，寂寥扬子亭。检山收地志，盥手阅心经。长日看逾短，秋声入夜铃。木落随寒雨，林开际远天。水纹摇簟竹，秋气入琴弦。倚树禽相语，班荆鹿共眠。机心日以尽，自讶骨如仙。
秋居用唐人韵得五首·其一
作者：王立道
朝代：明

平生轩组意，不为慕轻肥。身世夔怜蚿，风尘犬吠衣。微官百指累，旧业五湖归。怪得驱驰久，秋来双鬓稀。
秋居用唐人韵得五首·其三
作者：王立道
朝代：明

四户啼螀乱，秋阴欲上阶。菊花收作枕，草蔓缉成鞋。得句先书壁，因琴别置斋。溪云与山月，总不费安排。
秋居用唐人韵得五首·其二
作者：王立道
朝代：明

本为悲摇落，还因厌俗尘。次公酒狂士，方朔谪仙人。偃仰四空壁，周旋一垫巾。眼前无长物，非是拙谋身。
秋居用唐人韵得五首·其五
作者：王立道
朝代：明

木落随寒雨，林开际远天。水纹摇簟竹，秋气入琴弦。倚树禽相语，班荆鹿共眠。机心日以尽，自讶骨如仙。
秋居用唐人韵得五首·其四
作者：王立道
朝代：明

重来北山客，却愧草堂灵。窈窕郑生谷，寂寥扬子亭。检山收地志，盥手阅心经。长日看逾短，秋声入夜铃。
秋日再过顾氏清溪别业因和洞阳韵
作者：王立道
朝代：明
体裁：七言律诗

秋水蒹葭思不禁，扁舟重系此溪阴。犊眠疏草犹迷径，鹤哺新松欲满林。采药常嫌惊鹿迹，山中初服野人心。旧来渔父多相笑，一别江湖霜鬓侵。
秋日再过顾氏清溪别业因和洞阳韵
作者：王立道
朝代：明

秋水蒹葭思不禁，扁舟重繫此溪阴。犊眠疏草犹迷径，鹤哺新松欲满林。采药常嫌惊鹿迹，山中初服野人心。旧来渔父多相笑，一别江湖霜鬓侵。
秋日溪上偶成
作者：王立道
朝代：明

本无羡鱼意，聊复上苔矶。坐惜青蘋晚，行攀碧树稀。儿童喧钓艇，鸡犬狎邻扉。近喜桑麻好，迎霜早授衣。
秋日郊行
作者：王立道
朝代：明

冀北初秋暑尽消，无端风雨木萧萧。野农罢饷还倾筥，贾客愁寒半挟貂。雁碍浮云时缓度，草迎微露更先凋。何人四望踌躇立，多病应无辱圣朝。
移居
作者：王立道
朝代：明

儒宫无一亩，宦薄易为家。地入黄啚僻，门依紫陌斜。微吟对秋草，閒步拂檐花。未就登楼赋，端居念岁华。
窦子雨索寿乡人七十三八月十日初度
作者：王立道
朝代：明

琅琊山中隐者徒，灌园织屦常自娱。生身幸近南阳里，教子初游阊阖都。阊阖虹光九重起，千官拜舞嵩声里。野人喜说汉衣冠，何意偶同尧甲子。甲子吾生不知数，颇忆于今四百四。十五馀年愿学华封人，击壤遥从祝明主。
紫阳庵
作者：王立道
朝代：明

幽翳藏灵境，攀窥石磴寒。奔峰度天外，飞阁出林端。憩洞思探箓，疏泉学煮丹。重来定何日，明去欲辞官。
紫阳庵观丁野鹤真身
作者：王立道
朝代：明

客本山中人，还向山中息。伐毛沧海上，煮石清溪侧。鹤胎养玄牝，蝉蜕遗金骨。此身亦非我，去来偶相值。丹砂误时人，空复鍊形质。山房夜不扃，孤猿啸寒月。
翁九日邵园和韵
作者：王立道
朝代：明

风景秋来满习园，登临此日共金尊。黄花烂熳摇晴苑，锦树参差照暮村。野鸟知迎仙閤旆，都人喜识相公轩。清时密勿多无事，合有新诗纪圣恩。名芳久说邵陵园，胜日还留北海尊。慷慨风情千古地，郁葱花雾万家村。太行落照遥横席，碣石流云近拂轩。岂向平泉誇乐事，看垂彝鼎答宸恩。洛阳自昔盛名园，仙履同临九日尊。花下楼台开石谷，城中烟树隔韦村。钩帘乱竹低围閤，解带盘罗密映轩。银烛金绯归路晚，丝纶得暇圣君恩。
翁九日邵园和韵·其一
作者：王立道
朝代：明

风景秋来满习园，登临此日共金尊。黄花烂熳摇晴苑，锦树参差照暮村。野鸟知迎仙閤旆，都人喜识相公轩。清时密勿多无事，合有新诗纪圣恩。
翁九日邵园和韵·其三
作者：王立道
朝代：明

洛阳自昔盛名园，仙履同临九日尊。花下楼台开石谷，城中烟树隔韦村。钩帘乱竹低围閤，解带盘罗密映轩。银烛金绯归路晚，丝纶得暇圣君恩。
翁九日邵园和韵·其二
作者：王立道
朝代：明

名芳久说邵陵园，胜日还留北海尊。慷慨风情千古地，郁葱花雾万家村。太行落照遥横席，碣石流云近拂轩。岂向平泉誇乐事，看垂彝鼎答宸恩。
老将行赠孙伯泉都督
作者：王立道
朝代：明

射策当年第一人，秋风感叹二毛新。羽书昨夜甘泉道，知尔封侯骨相真。早从却縠问诗书，廿载勋名寄直庐。敢谓汉庭方贵少，试看腰下紫金鱼。投笔还将注豹韬，报恩宁复恋旌旄。五陵旧职来相讯，指点秋空太白高。百万兵中击柝声，绮裘绣帢入承明。霸亭醉尉休相问，帝遣将军特夜行。灯下酣歌击唾壶，匣中龙剑夜噫呜。太平不用黄公略，閒与儿孙说阵图。直下金门带剑行，蕃酋夷使尽遥惊。将军莫是今方叔，私向傍人问姓名。定远思归限玉关，何如出入紫霄间。缓带轻裘修羽猎，时时射虎向南山。穿杨才艺本天成，猿臂曾传飞将名。自托年来偏矍铄，弯弧跃马万人倾。将军忠孝旧儒家，忧国论兵两鬓华。大树无言铃阁静，笑看燕子逐飞花。休沐閒庭满绿芜，丹青聊自静中娱。少陵诗句余真愧，戏博将军画马图。
老将行赠孙伯泉都督·其一
作者：王立道
朝代：明

射策当年第一人，秋风感叹二毛新。羽书昨夜甘泉道，知尔封侯骨相真。
老将行赠孙伯泉都督·其七
作者：王立道
朝代：明

定远思归限玉关，何如出入紫霄间。缓带轻裘修羽猎，时时射虎向南山。
老将行赠孙伯泉都督·其三
作者：王立道
朝代：明

投笔还将注豹韬，报恩宁复恋旌旄。五陵旧职来相讯，指点秋空太白高。
老将行赠孙伯泉都督·其九
作者：王立道
朝代：明

将军忠孝旧儒家，忧国论兵两鬓华。大树无言铃阁静，笑看燕子逐飞花。
老将行赠孙伯泉都督·其二
作者：王立道
朝代：明

早从却縠问诗书，廿载勋名寄直庐。敢谓汉庭方贵少，试看腰下紫金鱼。
老将行赠孙伯泉都督·其五
作者：王立道
朝代：明

灯下酣歌击唾壶，匣中龙剑夜噫呜。太平不用黄公略，閒与儿孙说阵图。
老将行赠孙伯泉都督·其八
作者：王立道
朝代：明

穿杨才艺本天成，猿臂曾传飞将名。自托年来偏矍铄，弯弧跃马万人倾。
老将行赠孙伯泉都督·其六
作者：王立道
朝代：明

直下金门带剑行，蕃酋夷使尽遥惊。将军莫是今方叔，私向傍人问姓名。
老将行赠孙伯泉都督·其十
作者：王立道
朝代：明

休沐閒庭满绿芜，丹青聊自静中娱。少陵诗句余真愧，戏博将军画马图。
老将行赠孙伯泉都督·其四
作者：王立道
朝代：明

百万兵中击柝声，绮裘绣帢入承明。霸亭醉尉休相问，帝遣将军特夜行。
胡进士琼林醉归图
作者：王立道
朝代：明

三月皇州春正瀰，日出烟花粲纷绮。白玉桥通仙掖斜，黄金阁向中天起。谁张绢素为此图，雕鞍骏马行甚都。似是南宫初宴罢，春风飒沓光载途。胡君马上青云客，亸袖新袍漾深碧。揽辔回看上苑花，扬鞭忽过南城陌。陌上垂杨拂锦鞯，晴丝芳草摇春妍。同行三百独意气，夹道人争羡少年。看君年少才复奇，纵横落笔无留思。朝来受诏日中上，万言慷慨真忧时。丈夫立身良不易，多君已是圭璋器。清庙明堂用岂徒，蹉跎虚负平生志。
至后二日雪
作者：王立道
朝代：明

至后雪霏霏，初阳力尚微。细沾罗袜冷，轻逐琯灰飞。对树惊花发，看山失翠围。犹馀闭关意，一任积荆扉。
良木篇
作者：王立道
朝代：明

君不见南山有杞梓，北山有松柏。仰看十仞浑无枝，直上参天数千尺。横柯偃蹇走蛇龙，盘根诘屈层崖拆。昼昏波涛虎豹惊，夜撼星辰罔两泣。长风吹林百草萎，岂与榆柳同萧索。忆昔初成拱把时，已抱郁郁干云姿。藜蒿莽然蹊径绝，深山大壑多嵚崎。天生异材久沦弃，一朝冥感君王知。阊阖凌空九重起，歘下明诏四出求工师。公输持斤匠石走，山神始献中梁资。乃知良木能用大，折樗散树空离披。
花朝感兴
作者：王立道
朝代：明

疏雨轻风湿晓烟，曲江春色倍堪怜。新蒲细柳行宫里，语燕啼莺御道边。拟向尊前销客思，更于花下惜芳年。明时事业非无赖，扬子何为独草玄。
芳洲为蔡长卿题
作者：王立道
朝代：明

传闻蔡经宅，一径入烟霞。地古藤萝合，溪回城市赊。药畦连别坞，棋局上浮槎。肯念文园客，相从老岁华。
芳洲为袁御医题和唐荆川韵二首
作者：王立道
朝代：明

白鹤山头绿树村，祇馀猿鸟应柴门。安期卖药人常见，舍长传书世所尊。早向帝前辞赤绂，欲从方外学玄言。平生自是无机械，野水春添助灌园。红尘满陌非故村，清禁梦回犹鹿门。蚤慕名山厌昏嫁，时逢好客命琴尊。逃名卖药不二价，寄兴含毫多五言。长此陆沈堪自老，藏身何必于陵园。
芳洲为袁御医题和唐荆川韵二首·其一
作者：王立道
朝代：明

白鹤山头绿树村，祇馀猿鸟应柴门。安期卖药人常见，舍长传书世所尊。早向帝前辞赤绂，欲从方外学玄言。平生自是无机械，野水春添助灌园。
芳洲为袁御医题和唐荆川韵二首·其二
作者：王立道
朝代：明

红尘满陌非故村，清禁梦回犹鹿门。蚤慕名山厌昏嫁，时逢好客命琴尊。逃名卖药不二价，寄兴含毫多五言。长此陆沈堪自老，藏身何必于陵园。
芳洲赠袁太医
作者：王立道
朝代：明

明时容吏隐，犹自慕沧洲。绝艺成三折，新诗寄四愁。为园谢机械，行世任虚舟。乡梦依然在，清溪双白鸥。
苦热行
作者：王立道
朝代：明

六月徂暑暑未徂，日车间关乘渴乌。凌空横驱赤道纡，毒龙嘘炎入幽都。郁蒸岂与南州殊，芝兰萎堕丛桂枯。天地翕翕如洪炉，火云轮菌光烁肤。桃笙纨扇气不苏，冰盘磊硊疑有无。行吟无心倚槁梧，青袍逼窄坐自拘。骑马出门漫踟蹰，东游蓬瀛览方壶，山高谷深倦取途。况迩闻多道暍夫，我独何意清凉须。呜呼安得飞廉奉职屏翳趋，顿使和风澍雨弥八区，苍生动地交欢呼。
茹澜堂号诗
作者：王立道
朝代：明

灵液千年发，虚堂半岭悬。池喧瀑布雨，窗暝具区烟。长日云俱卧，幽襟俗尽捐。吾缨如可濯，携手弄潺湲。
草名
作者：王立道
朝代：明

早为芸阁吏，丛兰春复秋。吾道随卷葹，诛茅溪水头。送客蘼芜径，采芳杜若洲。
菁菁麦
作者：王立道
朝代：明

浓绿清阴高树凉，陇云千里凝晴光。鸣鸠飞飞麦苗秀，南国初来花吐香。老翁持镰刈新麦，老妇牵机理残织。新麦未可刈，残织何须理。夜来县吏急呼门，此麦输官复馀几。卖布买谷半作秧，那堪赤地连天长。下户无牛身自垦，翁妇相看愁断肠。
萱节图为俞汝承题
作者：王立道
朝代：明

有草目以萱，英英倚孤岑。皎皎岁寒节，风霜讵能侵。北堂宁以清，耿耿怀素心。一朝结芳实，蓺之琼树林。
蛙声
作者：王立道
朝代：明

上林故多蛙，尔声何喧阗。忽感自得意，写之观物篇。
补作孙志高宅端午宴集诗
作者：王立道
朝代：明

内殿初分角黍盘，更开芳宴婪馀欢。已知仙侣招寻惯，况复将军礼数宽。荆楚岁时千古恨，长安风土几人看。自怜此日犹乖阻，独向尘途歌考槃。
补送骆尹敖欧四年兄使诸藩二首
作者：王立道
朝代：明

螭陛虚彤管，龙章下赤墀。尊亲周典礼，磐石汉宗支。天启储宫豫，春回使节迟。淮王如好客，为索桂山词。泰坛初荐册，离景又重辉。帝命先宗室，天书出琐闱。十行窥圣妙，千里逐春归。此日高堂近，还看著舞衣。
补送骆尹敖欧四年兄使诸藩二首·其一
作者：王立道
朝代：明

螭陛虚彤管，龙章下赤墀。尊亲周典礼，磐石汉宗支。天启储宫豫，春回使节迟。淮王如好客，为索桂山词。
补送骆尹敖欧四年兄使诸藩二首·其二
作者：王立道
朝代：明

泰坛初荐册，离景又重辉。帝命先宗室，天书出琐闱。十行窥圣妙，千里逐春归。此日高堂近，还看著舞衣。
西苑春晴
作者：王立道
朝代：明

二月韶光满帝城，上林啼鸟报新晴。依空袅袅游丝静，极望萋萋芳草平。风煖昭阳翻翡翠，波融太液浴鵁鶄。回看夹路花齐发，应待銮舆向此行。
观兰亭修禊图用上巳韵
作者：王立道
朝代：明

坐遵曲渚览晴空，樽俎冠裳江左风。胜赏自超山水外，遗踪犹指画图中。春看宇宙情俱远，醉向文词思更雄。陈迹祓除还此水，山阴亭榭几蒿蓬。
观出军十首
作者：王立道
朝代：明

万骑出长安，都人夹道看。旗参龙虎动，剑带鸊鹈寒。玄社新分土，黄金尽筑坛。九重忧正切，又见选材官。圣主本修文，安边再出军。戈鋋六月雪，旌旆半空云。候骑宵中发，屯营柳外分。幕前文武士，年少有终军。诏出选元戎，人推卫霍雄。天兵六郡卒，汉马五花骢。气盖燕山石，歌酣易水风。匈奴行徙牧，不敢向云中。王师亦有征，慷慨羽林兵。尽说从军乐，相和出塞声。旌麾天际下，刁斗月中鸣。自愧刘生勇，空令气不平。琐甲膺朱绂，银鞍跨紫骝。将军五道出，战士百金收。贾勇多超乘，论兵竞借筹。相期穷绝漠，枭取左贤头。君王方北顾，万里动天诛。日月占兵气，风云识阵图。边隅休士久，将帅受恩殊。一取单于帐，嫖姚真丈夫。塞马饮河汾，兵符阃外分。尽徵骠骑将，远逐虎狼群。燕尾翻晴旭，犀皮暗晓云。不贪麟阁画，报主藉微勋。边警先秋报，重兴六月师。简书传凤阙，兵阵动鱼离。吹律风初应，挥戈日乍低。一军齐洒泣，为感采薇诗。大将凿凶门，边庭节制尊。登坛戈剑拥，扫境鼓鼙喧。投石军中戏，椎牛幕下恩。折冲樽俎意，千载与谁论。烽火照甘泉，将军出塞年。万夫齐决拾，一鼓荡戈鋋。地极回看斗，谷深长断烟。萧条夕阳外，应听哭祁连。
观出军十首·其一
作者：王立道
朝代：明

万骑出长安，都人夹道看。旗参龙虎动，剑带鸊鹈寒。玄社新分土，黄金尽筑坛。九重忧正切，又见选材官。
观出军十首·其七
作者：王立道
朝代：明

塞马饮河汾，兵符阃外分。尽徵骠骑将，远逐虎狼群。燕尾翻晴旭，犀皮暗晓云。不贪麟阁画，报主藉微勋。
观出军十首·其三
作者：王立道
朝代：明

诏出选元戎，人推卫霍雄。天兵六郡卒，汉马五花骢。气盖燕山石，歌酣易水风。匈奴行徙牧，不敢向云中。
观出军十首·其九
作者：王立道
朝代：明

大将凿凶门，边庭节制尊。登坛戈剑拥，扫境鼓鼙喧。投石军中戏，椎牛幕下恩。折冲樽俎意，千载与谁论。
观出军十首·其二
作者：王立道
朝代：明

圣主本修文，安边再出军。戈鋋六月雪，旌旆半空云。候骑宵中发，屯营柳外分。幕前文武士，年少有终军。
观出军十首·其五
作者：王立道
朝代：明

琐甲膺朱绂，银鞍跨紫骝。将军五道出，战士百金收。贾勇多超乘，论兵竞借筹。相期穷绝漠，枭取左贤头。
观出军十首·其八
作者：王立道
朝代：明

边警先秋报，重兴六月师。简书传凤阙，兵阵动鱼离。吹律风初应，挥戈日乍低。一军齐洒泣，为感采薇诗。
观出军十首·其六
作者：王立道
朝代：明

君王方北顾，万里动天诛。日月占兵气，风云识阵图。边隅休士久，将帅受恩殊。一取单于帐，嫖姚真丈夫。
观出军十首·其十
作者：王立道
朝代：明

烽火照甘泉，将军出塞年。万夫齐决拾，一鼓荡戈鋋。地极回看斗，谷深长断烟。萧条夕阳外，应听哭祁连。
观出军十首·其四
作者：王立道
朝代：明

王师亦有征，慷慨羽林兵。尽说从军乐，相和出塞声。旌麾天际下，刁斗月中鸣。自愧刘生勇，空令气不平。
詹司训守贞义训卷
作者：王立道
朝代：明

早慕共姜节，还誇孟母贤。尔来授经处，应废蓼莪篇。
许院判挽歌二首
作者：王立道
朝代：明

越人生死术，何事不长年。仙迹壶中隐，神方肘后传。遗忠犹药石，故里自风烟。应是轩农佐，相将去九天。医国早称良，金门数献方。忽闻骑鹤去，无复入鹓行。洗药春流咽，藏舟夜壑光。长安今罢市，相恨失韩康。
许院判挽歌二首·其一
作者：王立道
朝代：明

越人生死术，何事不长年。仙迹壶中隐，神方肘后传。遗忠犹药石，故里自风烟。应是轩农佐，相将去九天。
许院判挽歌二首·其二
作者：王立道
朝代：明

医国早称良，金门数献方。忽闻骑鹤去，无复入鹓行。洗药春流咽，藏舟夜壑光。长安今罢市，相恨失韩康。
论交
作者：王立道
朝代：明

青青大田麻，蓬生满其中。弱丝附直干，缠绵得所从。古人重友生，资彼丽泽功。倾盖一相知，白首此心同。谁言淡如水，君子贵有终。乾糇起愆怒，习习多谷风。平生握手欢，笑语藏机锋。利合谊还厚，势尽情自穷。歌彼伐木诗，怆然感予衷。
读李忠定靖康传信录二首
作者：王立道
朝代：明

国势已纷如，忠贤久见疏。天心未悔祸，兵事竟成虚。玉府非金穴，鱼符是蜡书。空闻求内禅，犹自昧前车。治乱亦无端，兴戎自晏安。会因千道设，岳拟万年看。城下盟初合，宫中戏未阑。可怜忠定泪，独洒北风寒。
读李忠定靖康传信录二首·其一
作者：王立道
朝代：明

国势已纷如，忠贤久见疏。天心未悔祸，兵事竟成虚。玉府非金穴，鱼符是蜡书。空闻求内禅，犹自昧前车。
读李忠定靖康传信录二首·其二
作者：王立道
朝代：明

治乱亦无端，兴戎自晏安。会因千道设，岳拟万年看。城下盟初合，宫中戏未阑。可怜忠定泪，独洒北风寒。
谒三忠祠
作者：王立道
朝代：明

寥落遗忠像，杉松古殿阴。兴亡问流水，哀怨动鸣禽。志厄当年会，神垂异代歆。独临车马道，应识往来心。
谒于肃悯墓祠
作者：王立道
朝代：明

整顿乾坤事已休，冥心东市更何求。亦知圣主能怜旧，无那书生欲拜侯。一木空悲支大厦，两旗犹见度中流。岳祠相望湖南北，长共忠魂地下游。
贺王允宁移居二首
作者：王立道
朝代：明

仄径不容车，迢迢奉板舆。思玄隐几处，入直倚门初。夜户蛩螀满，秋墙薜荔疏。自怜趋禄养，时复忆吾庐。甲第连云起，一枝吾自安。箧中鹪鹩赋，壁上鵔鸃冠。客至供蔬具，人閒理药栏。不须歌考室，久已梦斯干。
贺王允宁移居二首·其一
作者：王立道
朝代：明

仄径不容车，迢迢奉板舆。思玄隐几处，入直倚门初。夜户蛩螀满，秋墙薜荔疏。自怜趋禄养，时复忆吾庐。
贺王允宁移居二首·其二
作者：王立道
朝代：明

甲第连云起，一枝吾自安。箧中鹪鹩赋，壁上鵔鸃冠。客至供蔬具，人閒理药栏。不须歌考室，久已梦斯干。
贺鲍如泉七十
作者：王立道
朝代：明

绿水绕门閒，杨花满钓船。折腰宁作吏，负郭且归田。义训徵图史，春情属管弦。相逢不惜醉，应有酒如泉。
赋得云谷送徐西岩司瓯宁训
作者：王立道
朝代：明

远树围越岑，犹疑见残暑。缓策恣幽探，翛然若遐举。山空世氛歇，閒云独来去。夕阳照谷口，当时读书处。回首紫阳人，因之理芳绪。
赠僧
作者：王立道
朝代：明

杖锡去何迟，东林烟雨微。出山吟更苦，得禄意多违。钟鼓侈斋磬，袈裟厌客衣。自令身得度，僧俗尽皈依。
赠北溪隐者
作者：王立道
朝代：明

古藤修竹一溪阴，寻得柴关径转深。卖畚半将供鹤食，垂纶不着羡鱼心。花怜清品閒常灌，诗喜新题病亦吟。老去故情终偃蹇，肯随闾里学浮沈。
赠周乾诗
作者：王立道
朝代：明

为爱城南草树幽，漫携童马作春游。红尘杳杳斜阳路，却忆扬州十二楼。
赠张司厅
作者：王立道
朝代：明

君家自昔擅华腴，后来杰出多文儒。往羡珥貂光七叶，今看甲第雄二都。骢马重行洛阳陌，霜雪飘零旧台柏。勋名继美垂百年，纷纷堂构昭遗迹。
赠数畴一首
作者：王立道
朝代：明

为儒长濩落，中岁学渊潜。蕙草春三径，蔷薇月半帘。药方閒里辑，诗卷病来添。野老时相讯，微吟坐短檐。
赠朱从龙外兄二首
作者：王立道
朝代：明

祗为怜同病，时来款竹扉。藤萝一亩宅，荷芰四时衣。石几焚香坐，春流抱瓮归。池塘入幽梦，相客各依依。岁晚不一遇，知君自晏如。贫收乞米帖，病学养丹书。野竹编渔舫，山花荐客蔬。风尘初息驾，莫讶故人疏。
赠朱从龙外兄二首·其一
作者：王立道
朝代：明

祗为怜同病，时来款竹扉。藤萝一亩宅，荷芰四时衣。石几焚香坐，春流抱瓮归。池塘入幽梦，相客各依依。
赠朱从龙外兄二首·其二
作者：王立道
朝代：明

岁晚不一遇，知君自晏如。贫收乞米帖，病学养丹书。野竹编渔舫，山花荐客蔬。风尘初息驾，莫讶故人疏。
赠舅氏
作者：王立道
朝代：明

旧存松菊半荒芜，声利萧然白发初。抱病着便居士服，好吟题遍野僧庐。里中送酒禳田罢，几上留书相宅馀。樗散笑余真似舅，得官犹自爱閒居。
赠隐者
作者：王立道
朝代：明

高车大盖意已疏，鹖冠短褐墙东居。丹经铺案晚食后，黄犊系门春种馀。负薪野店与沽酒，学圃邻翁时乞蔬。愚公亦近北山住，为问险路今何如。
赠青乌家
作者：王立道
朝代：明

客持一卷书，乾坤吐玄秘。由来识者稀，独立寒山翠。
走笔柬数畴
作者：王立道
朝代：明

几上五千文，幽栖似鹿门。春光看欲尽，董相试窥园。
迎恩寺二首和韵
作者：王立道
朝代：明

野寺寻春意最閒，漫骑款段逐苔斑。鸟声似解添诗思，花气偏能醒醉颜。景入春来都有主，地当胜处可无山。夕阳满树烟光乱，归路分明忘却还。燕台吟望客情閒，露叶烟花满目斑。日月东南时极目，风尘西北暂开颜。芳园春尽惟流水，远岫云来似故山。长路翩翩多去骑，倦游词客几时还。
迎恩寺二首和韵·其一
作者：王立道
朝代：明

野寺寻春意最閒，漫骑款段逐苔斑。鸟声似解添诗思，花气偏能醒醉颜。景入春来都有主，地当胜处可无山。夕阳满树烟光乱，归路分明忘却还。
迎恩寺二首和韵·其二
作者：王立道
朝代：明

燕台吟望客情閒，露叶烟花满目斑。日月东南时极目，风尘西北暂开颜。芳园春尽惟流水，远岫云来似故山。长路翩翩多去骑，倦游词客几时还。
追送陈澄江用章水东韵
作者：王立道
朝代：明

两月相逢已隔年，翩翩征袂忽离筵。青春剑佩明秦岭，细雨桑麻绕涑川。莫恨一麾犹出守，须知五马亦峨然。傅岩今日经行处，更访当年版筑贤。炉省追陪忆往年，留连何必对芳筵。封陈亦自须蒲阪，借寇还宜念颍川。故国春光难忘却，清灯心事共犁然。使君异政屏风在，况有当时能荐贤。
追送陈澄江用章水东韵·其一
作者：王立道
朝代：明

两月相逢已隔年，翩翩征袂忽离筵。青春剑佩明秦岭，细雨桑麻绕涑川。莫恨一麾犹出守，须知五马亦峨然。傅岩今日经行处，更访当年版筑贤。
追送陈澄江用章水东韵·其二
作者：王立道
朝代：明

炉省追陪忆往年，留连何必对芳筵。封陈亦自须蒲阪，借寇还宜念颍川。故国春光难忘却，清灯心事共犁然。使君异政屏风在，况有当时能荐贤。
送万容斋通判南雍
作者：王立道
朝代：明

人言南土乐，况复郡名雄。五岭云中合，诸夷徼外通。家传孔林学，俗仰曲江风。骥足真堪展，无嗟西复东。
送严节推
作者：王立道
朝代：明

佐郡声名久，辞家道路难。那堪今日去，犹是昔年官。旌节先春度，爰书入夜看。君平能自卜，留滞不须叹。
送严都事使浙
作者：王立道
朝代：明

幕府三秋客，清江八月槎。论兵初报主，学礼早承家。仙仗催行色，乡情寄物华。高堂时倚望，归旆莫令赊。
送人上陵
作者：王立道
朝代：明

列圣玄宫閟，千年佳气浮。云深九疑顗，风动五陵秋。流水期同体，因山本俭谋。萧条玉几在，彷佛翠华游。龙去谁云远，遗弓泣未休。
送人上陵
作者：王立道
朝代：明

天上龙髯不可攀，独看仙寝寄人间。山川万里开形胜，魂魄千秋自往还。上食岁朝华省吏，迎神晓唱赤墀班。春深雨露多悲感，一问松楸慰帝颜。
送人下第归荆溪
作者：王立道
朝代：明

北上空嗟献玉非，梦魂先绕故园飞。长安晴日苍龙阙，荆渚秋风白板扉。红树渐随岐路尽，黄花如伴远游归。多才莫讶无知己，且向江头一振衣。
送人作教龙阳
作者：王立道
朝代：明

蓟门千里下荆门，别意乡情共一尊。好向春风种桃李，花开正近武陵源。
送俞汝承行二首
作者：王立道
朝代：明

国计须盐铁，君行亦壮观。一星离北极，六月发长安。城树欹残暑，河梁下急湍。伫听旋旆日，献论续桓宽。魏阙光新命，秦淮恋旧游。清心鹭洲月，极目牛山秋。梓里情何剧，萱堂志已酬。明时多雨露，应自足忘忧。
送俞汝承行二首·其一
作者：王立道
朝代：明

国计须盐铁，君行亦壮观。一星离北极，六月发长安。城树欹残暑，河梁下急湍。伫听旋旆日，献论续桓宽。
送俞汝承行二首·其二
作者：王立道
朝代：明

魏阙光新命，秦淮恋旧游。清心鹭洲月，极目牛山秋。梓里情何剧，萱堂志已酬。明时多雨露，应自足忘忧。
送倪德符知郴州
作者：王立道
朝代：明

楚南山水更多奇，五马春深度岭迟。问俗已穷千里目，兴来应不废吟诗。郴民今日总魁奇，可信昌黎爱廖师。更有濂溪能化俗，郡中为访种莲池。
送倪德符知郴州·其一
作者：王立道
朝代：明

楚南山水更多奇，五马春深度岭迟。问俗已穷千里目，兴来应不废吟诗。
送倪德符知郴州·其二
作者：王立道
朝代：明

郴民今日总魁奇，可信昌黎爱廖师。更有濂溪能化俗，郡中为访种莲池。
送全翁掌教常熟
作者：王立道
朝代：明

圣远斯道熄，譊譊世争鸣。词华荡文士，章句老经生。岂无董韩徒，千载犹晨星。青紫开捷径，身名以为荣。沦胥迨有宋，群哲时乃兴。长夜发荧烛，迷途始知津。圣代振昌运，乡国储才英。诗书被遐壤，登堂蔼儒绅。嗟彼禄利途，犹为后进萦。忆昔安国子，苏学卓有声。先生富道德，弟子多循循。孰云教已颓，而不由人行。伫看春风满，桃李罗前庭。
送刘志忠司定海训
作者：王立道
朝代：明

乍脱风尘游海峤，况从弟子拜儒官。鳌山鲸浪来天外，多羡平生有大观。
送南丰尹高文明
作者：王立道
朝代：明

无言得官晚，墨绶自为荣。列宿郎官宠，馀春乡国情。花添制锦色，江助酌泉清。他日双凫至，应蜚百里声。
送卢子才
作者：王立道
朝代：明

翩翩孤凤凰，锵锵鸣朝日。长风暗天徼，零落梧桐叶。琅玕饱鸡鹜，伫立不能食。侧翅下高冈，饥飞向江浙。独鹄中道逢，语臆长叹息。相期早来仪，林栖多枳棘。
送吕别驾还毗陵二首
作者：王立道
朝代：明

绿树清江晓涨平，春帆遥指六龙城。吴中父老相迎问，为说新宽百万征。东南民力近如何，日见云帆转北河。课上不须论殿最，由来良吏拙催科。
送吕别驾还毗陵二首·其一
作者：王立道
朝代：明

绿树清江晓涨平，春帆遥指六龙城。吴中父老相迎问，为说新宽百万征。
送吕别驾还毗陵二首·其二
作者：王立道
朝代：明

东南民力近如何，日见云帆转北河。课上不须论殿最，由来良吏拙催科。
送吴王二太史陪祀诸陵
作者：王立道
朝代：明

流水因山积翠分，衣冠人泣鼎湖濆。暂携剑佩辞青琐，同向松楸拜白云。雪霁千峰明象卫，星垂五夜见龙文。子长禹穴重探后，好藉雄才纪圣勋。
送吴道士
作者：王立道
朝代：明

紫气来何远，青牛又出关。客程江上雪，归梦海中山。风御双凫去，身轻一鹤还。馀丹幸留赠，我欲驻颓颜。
送周嘉遇之景陵
作者：王立道
朝代：明

燕山楚泽共微茫，细雨春帆度汉阳。好向鳣堂理吟卷，竟陵东渚即沧浪。
送周进士使淮便省
作者：王立道
朝代：明

长安三月共鸣珂，又见輶轩向潞河。草色千村梅雨暗，蝉声两岸麦风和。倚门正惬清秋望，负弩重看故里过。闻道江淮多赤地，凭君一问岁如何。晓日都门送客行，燕山秦树总关情。三春故国悬归梦，六月长淮下使旌。燕子飞飞山雨急，稻花细细五风清。白云南望堪回首，非羡相如入蜀荣。
送周进士使淮便省·其一
作者：王立道
朝代：明

长安三月共鸣珂，又见輶轩向潞河。草色千村梅雨暗，蝉声两岸麦风和。倚门正惬清秋望，负弩重看故里过。闻道江淮多赤地，凭君一问岁如何。
送周进士使淮便省·其二
作者：王立道
朝代：明

晓日都门送客行，燕山秦树总关情。三春故国悬归梦，六月长淮下使旌。燕子飞飞山雨急，稻花细细五风清。白云南望堪回首，非羡相如入蜀荣。
送周颙分教严州
作者：王立道
朝代：明

斯文周茂叔，清节汉严陵。风月还谁共，云山思独凝。道依家学重，教并郡贤兴。庭草多幽意，高台时复登。
送姚友竹二首
作者：王立道
朝代：明

东风桃李满，忽向剡溪归。江暖知鲈美，春深爱蕨肥。故山麋鹿友，初服芰荷衣。千里还相忆，寻君旧钓矶。亦知簪组累，自爱水云居。匹马归来早，三鳣属望虚。閒情任吴越，行李总图书。何处堪高卧，山中有草庐。
送姚友竹二首·其一
作者：王立道
朝代：明

东风桃李满，忽向剡溪归。江暖知鲈美，春深爱蕨肥。故山麋鹿友，初服芰荷衣。千里还相忆，寻君旧钓矶。
送姚友竹二首·其二
作者：王立道
朝代：明

亦知簪组累，自爱水云居。匹马归来早，三鳣属望虚。閒情任吴越，行李总图书。何处堪高卧，山中有草庐。
送孙志高侍母归浙
作者：王立道
朝代：明

春水正悠悠，图书上越舟。潘舆怜远道，华服炫晴洲。况是蓬瀛客，真成天姥游。明光残草在，桂树莫淹留。
送孙毅斋学士赴南京
作者：王立道
朝代：明

旧知中允藉声名，那复仙槎向石城。珥笏风云天外静，禁林日月海边清。宠光不异登三岛，辞赋终堪并两京。前席名贤须有待，藜辉行动石渠明。
送寿昌吴尹
作者：王立道
朝代：明

出宰动星文，孤城百里分。山犹富春古，道以子陵闻。凫舄双看别，牛刀独树勋。重寻治县谱，美政接番君。
送张佥休宁二尹
作者：王立道
朝代：明

石室徵劳久，彤墀锡命新。春光和雨露，行色带风尘。折柳聊随俗，哦松太任真。君知操割否，应藉佐刀人。
送徐槐溪
作者：王立道
朝代：明

迢迢南陌望归轩，白马青袍圣主恩。共喜伟长来北海，何知司马病文园。佩声遥忆趋青琐，春色愁看付绿尊。芳草长安门外满，王孙何日到长垣。
送春诗
作者：王立道
朝代：明

閒将手板独支颐，目送东风何处归。苑树渐看春后密，庭花早觉雨前稀。酒边览镜怜华发，马上看山负翠微。寂寂故园春易晚，苍苔应遍旧渔矶。
送朱月河判雷州二首
作者：王立道
朝代：明

帝德通炎海，官曹接要荒。缘知今别驾，非复古雷阳。展骥材堪远，歌骊思更张。都门旌旆迥，寒日正苍苍。艺苑久蜚英，才高独晚成。东南多好郡，江海足閒情。春树三山合，寒云五岭平。天门惊浪动，此日仰贤声。
送朱月河判雷州二首·其一
作者：王立道
朝代：明

帝德通炎海，官曹接要荒。缘知今别驾，非复古雷阳。展骥材堪远，歌骊思更张。都门旌旆迥，寒日正苍苍。
送朱月河判雷州二首·其二
作者：王立道
朝代：明

艺苑久蜚英，才高独晚成。东南多好郡，江海足閒情。春树三山合，寒云五岭平。天门惊浪动，此日仰贤声。
送朱省簿乐安
作者：王立道
朝代：明

居人怯中夏，行子发长安。尊酒怜乡国，天风思羽翰。莺声春尽少，江色夜深寒。回首孤帆远，谁歌行路难。
送李仲西都谏节推大名
作者：王立道
朝代：明

未厌承明直，那堪祖道看。象刑清禁甸，持节渡桑乾。朝下衣香在，焚馀谏草残。霜枫迎去马，似照寸心丹。
送李威甫掌长兴教
作者：王立道
朝代：明

匹马河桥别，南云欲满空。归心依岸柳，秋色动江枫。帝命师儒重，文风吴越同。他年逢弟子，应自识胡公。
送杨都谏谪贵洲
作者：王立道
朝代：明

子云羞执戟，万里去金门。衮职将谁补，玄文祗自论。衔恩鸡舌在，涉险马蹄翻。为问居夷好，一官聊避喧。
送沈二槐改任惠州
作者：王立道
朝代：明

相逢何事忽离群，千里铜符喜再分。鹤发重看归锦服，凤毛初见接青云。双槐旧望吴中起，五马新谣海外闻。更和渊明诗揔好，知君家世自休文。
送沈夷斋
作者：王立道
朝代：明

素秋金气应，凉飙荡炎蒸。仰观众星列，俯听幽虫唫。申旦不能寐，揽衣步前庭。我友逝言迈，告我东南征。谁云东南近，万里越重城。浮云浩无极，我思何能任。饮以金屈卮，歌我吴趋行。聊且娱酣宴，无为独沾缨。飞来云中雁，什伍自成行。如何同心友，各往天一方。忆与君相见，桃李熙春阳。共感时华盛，交励茂名扬。胡然忽离迹，飞藿卷寒霜。天时有代谢，人事安可常。不见参与辰，出没遥相望。虽有盈樽酒，何能解中肠。宛宛庭中兰，三年植芳墀。馨香忽盈袖，采掇惊华滋。讵意凉飙起，吹向天南涯。草木有臭味，开发异根蕤。空令中畹蕙，掩抑凄光仪。愿得因回风，返我故亩畦。
送沈夷斋·其一
作者：王立道
朝代：明

素秋金气应，凉飙荡炎蒸。仰观众星列，俯听幽虫唫。申旦不能寐，揽衣步前庭。我友逝言迈，告我东南征。谁云东南近，万里越重城。浮云浩无极，我思何能任。饮以金屈卮，歌我吴趋行。聊且娱酣宴，无为独沾缨。
送沈夷斋·其三
作者：王立道
朝代：明

宛宛庭中兰，三年植芳墀。馨香忽盈袖，采掇惊华滋。讵意凉飙起，吹向天南涯。草木有臭味，开发异根蕤。空令中畹蕙，掩抑凄光仪。愿得因回风，返我故亩畦。
送沈夷斋·其二
作者：王立道
朝代：明

飞来云中雁，什伍自成行。如何同心友，各往天一方。忆与君相见，桃李熙春阳。共感时华盛，交励茂名扬。胡然忽离迹，飞藿卷寒霜。天时有代谢，人事安可常。不见参与辰，出没遥相望。虽有盈樽酒，何能解中肠。
送潘勿斋司黄岩训
作者：王立道
朝代：明

楚楚江南士，扁舟向日东。师儒新拜命，吴越旧同风。海气藏仙宅，山形擅学宫。诸生相问俗，试与说尤公。
送甘尚书兄还蜀
作者：王立道
朝代：明

君不见蜀江之水东南流，锦波碧浪涵千秋。或通润泽散川浍，或成壮观横中州。煎腴填阏禾黍美，瞿塘汗漫蛟龙愁。丈夫出处亦如此，畎亩岂即非良谋。巫峰秀立峨眉高，君家兄弟皆时髦。白屋幽栖处士里，金鱼光动尚书袍。况复叔子自奇士，会看刷翮云中翱。秦罗少年空有舌，延寿绝域徒称豪。君来自西春正午，君去应为秋色苦。寒风淅淅吹高林，鸿雁翩翩下长浦。去影迟回冀朔云，离声嘹唳江天雨。蜀山迢迢吴水深，吁嗟我亦多同父。
送益上人南归
作者：王立道
朝代：明

苦行不求知，清吟祗自怡。来寻白马寺，去作紫衣师。弟子邀升座，山人觅赠诗。还思渡杯处，明月满须弥。
送益上人南归
作者：王立道
朝代：明

面壁已多年，游方向日边。三千俱法界，来去但随缘。俗远诗成易，溪晴杯渡便。还思竹房月，独煮惠山泉。
送篆文生
作者：王立道
朝代：明

吴客偏多艺，君能解古文。鸿都初待诏，燕市忽离群。科斗舟迎字，凫鹥沙漾纹。相看俱得意，宁惜去来勤。
送罗希文掌鄞县教
作者：王立道
朝代：明

两献蓬莱赋，嗟君数尚奇。翩然从吏隐，真不忝人师。梁栋他时用，琴书此日宜。更怜桑梓近，可慰白云思。
送苏幼清都谏归养广中
作者：王立道
朝代：明

补衮应须济世才，恩辉翻与照离杯。贪趋定省辞荣禄，敢为田园赋去来。谏草更编乌鸟疏，舞衣欲就芰荷裁。江云岭树频回首，陇使何时一寄梅。
送蒋医归江阴
作者：王立道
朝代：明

远向金门欲献方，暂因采药去江乡。开径我须从蒋诩，避名君莫似韩康。
送许琥作教六合
作者：王立道
朝代：明

昨因献策滞秦关，又向金陵匹马还。桃李阴阴书阁闭，春风常伴一官閒。
送邹均敷
作者：王立道
朝代：明

清秋欲尽促归心，海日苍苍晓隔林。回首长安应未远，蓬莱宫阙五云深。
送邹学士赴南京
作者：王立道
朝代：明

摇山仙馆接瀛洲，稷下名儒早见收。玉笋暂随鹓鹭入，金陵重忆凤凰游。传经鹤禁恩犹渥，问道鹅湖意始酬。莫爱江山久留滞，伫看明主待谋猷。
送郑翁还广
作者：王立道
朝代：明

燕山雨雪一冬足，越峤烟花三月多。綵鹢忽随春岸远，东风斜日水增波。凤诰新沾天北阙，骊驹遥驾海南邦。浓花细草催行色，一夜春帆过曲江。玉窖溪连海色新，罗浮山下别开春。南还更尽登临兴，莫遣清江空白蘋。城头云向南飞远，城下车从北发迟。日暮红尘千里隔，晓星寒雨不胜思。
送郑翁还广·其一
作者：王立道
朝代：明

燕山雨雪一冬足，越峤烟花三月多。綵鹢忽随春岸远，东风斜日水增波。
送郑翁还广·其三
作者：王立道
朝代：明

玉窖溪连海色新，罗浮山下别开春。南还更尽登临兴，莫遣清江空白蘋。
送郑翁还广·其二
作者：王立道
朝代：明

凤诰新沾天北阙，骊驹遥驾海南邦。浓花细草催行色，一夜春帆过曲江。
送郑翁还广·其四
作者：王立道
朝代：明

城头云向南飞远，城下车从北发迟。日暮红尘千里隔，晓星寒雨不胜思。
送陆奎之峄县
作者：王立道
朝代：明

洙泗回萦入古城，宫墙犹是鲁诸生。圣朝礼乐超千载，莫似当时不肯行。
送陆白庵同年使周藩
作者：王立道
朝代：明

锦帆江色静芙蓉，綵服翩翩紫诰重。久为客居怜节换，况堪君别与秋逢。才名天下知廷硕，人物吴中数士龙。君到周南莫留滞，彤扉琐闼待从容。
送陆鍊师归领道会
作者：王立道
朝代：明

少君初得道，谒帝上清宫。凫舄来天外，鸿书秘枕中。祗缘丹室在，重与世人逢。缩地元无术，泠然独御风。
送陈守之任沂州
作者：王立道
朝代：明

馀春随五马，千里去长安。羡子成刀梦，从人问鸟官。花迎新佩绶，草长古雩坛。政美偏多暇，言追点尔欢。
送陈沂赴南京卫幕
作者：王立道
朝代：明

水落寒江送客舟，雁声云影共悠悠。晋陵风物今何似，须信相如故倦游。京国逢君未几霜，愁看归袂拂离觞。秦淮此去三千里，流入荆溪即故乡。金陵幕府静鱼符，列戟常闲百万夫。莫谓太平浑忘武，国家根本壮先图。清秋欲尽送将归，路绕铜门失翠微。杨柳不堪摇落后，伴人残菊尚依依。三载曾趋青琐班，春风时忆舞衣斑。雁飞江浦寒烟断，彷佛舟移见旧山。惠山泉品逼中泠，阳羡仍留楚颂亭。种橘煮茶应不俗，懒看踪迹逐浮萍。
送陈沂赴南京卫幕·其一
作者：王立道
朝代：明

水落寒江送客舟，雁声云影共悠悠。晋陵风物今何似，须信相如故倦游。
送陈沂赴南京卫幕·其三
作者：王立道
朝代：明

金陵幕府静鱼符，列戟常闲百万夫。莫谓太平浑忘武，国家根本壮先图。
送陈沂赴南京卫幕·其二
作者：王立道
朝代：明

京国逢君未几霜，愁看归袂拂离觞。秦淮此去三千里，流入荆溪即故乡。
送陈沂赴南京卫幕·其五
作者：王立道
朝代：明

三载曾趋青琐班，春风时忆舞衣斑。雁飞江浦寒烟断，彷佛舟移见旧山。
送陈沂赴南京卫幕·其六
作者：王立道
朝代：明

惠山泉品逼中泠，阳羡仍留楚颂亭。种橘煮茶应不俗，懒看踪迹逐浮萍。
送陈沂赴南京卫幕·其四
作者：王立道
朝代：明

清秋欲尽送将归，路绕铜门失翠微。杨柳不堪摇落后，伴人残菊尚依依。
送顾槩
作者：王立道
朝代：明

逢君未徂暑，别去又重阳。一官新拜命，廿里古封疆。水落舟樯远，天清驿树长。东昌本畿辅，指日见辉光。
送骆两溪谢病还武康
作者：王立道
朝代：明

余从五湖来，君向五湖去。虽增暌携戚，颇羡山水遇。萧条中林扉，当时读书处。禄因多病却，赋以閒居著。田里遂初服，江湖抱先虑。幸蒙药石馀，一解余沈痼。
送骆质夫谢病归湖州和王允宁二首
作者：王立道
朝代：明

闻君旧隐处，正傍太湖滨。课树收柑子，浇松养茯神。秪缘身病累，转觉道情真。何日重开径，求羊卜尔邻。高卧山围屋，幽吟竹绕町。斗鸡新续句，相鹤旧传经。一鸟波间白，千峰雨后青。相怜少同病，怪尔室常扃。
送骆质夫谢病归湖州和王允宁二首·其一
作者：王立道
朝代：明

闻君旧隐处，正傍太湖滨。课树收柑子，浇松养茯神。秪缘身病累，转觉道情真。何日重开径，求羊卜尔邻。
送骆质夫谢病归湖州和王允宁二首·其二
作者：王立道
朝代：明

高卧山围屋，幽吟竹绕町。斗鸡新续句，相鹤旧传经。一鸟波间白，千峰雨后青。相怜少同病，怪尔室常扃。
送高都谏倅广东藩幕
作者：王立道
朝代：明

怜君香案吏，久奉紫宸朝。暂解荷囊去，言从薇省招。秋经吴苑树，晨望海门潮。远近无须问，平原欲试萧。
送鸿山殿读归省
作者：王立道
朝代：明

珥彤几岁共仙庐，羡子承恩下玉除。春昼正宜新赐服，山房更检旧藏书。梦回北阙陈情后，歌倚南山献寿初。我亦高堂凝望久，不堪千里独离居。
送黄三峰佥宪山东
作者：王立道
朝代：明

羡尔独怀奇，为郎已后时。欲观沧海日，不恋白云司。绣斧承秋令，丹书属夜思。寄车应问俗，更访峄山碑。
途中怀所知
作者：王立道
朝代：明

远道多滞淫，孤舟溯烦暑。山川异风壤，乡路馀几许。永念同心人，日夕成离阻。芳辰阙良宴，感物增忧绪。鸿雁起东南，依依啸群侣。而我独缄情，持觞对遥屿。
途中暑寄所知
作者：王立道
朝代：明

旅泊淹中夏，愁添毒热新。时逢隔水骑，相顾满衣尘。择木频移荫，贪程更问津。不缘趋捧日，长作北窗人。
途中送春寄诸弟
作者：王立道
朝代：明

客行愁节换，况复是春归。樯燕如相讯，汀花亦尽飞。问程犹故国，千里更迟迟。遥忆高堂燕，重嗟定省违。
邵氏贞孝卷
作者：王立道
朝代：明

结发事良人，婉娈方及时。何意忽弃捐，百年旷前期。镜破难复合，鸾孤不成飞。一死宁自惜，念此乳下儿。辛苦理织纴，伶仃母心悲。抚儿儿有成，宗祀幸不隳。清冰出寒潭，白璧扬光辉。风声动里闾，高门郁崔嵬。斯名吾何心，节苦良独知。黄鹄有遗歌，千载令人思。
郊原春望二首
作者：王立道
朝代：明

行行穷远陌，冉冉度香车。未就王孙饮，聊看田父锄。莺啼燕树合，水漫渚蒲新。春归不须恨，化域自常春。
郊原春望二首·其一
作者：王立道
朝代：明

行行穷远陌，冉冉度香车。未就王孙饮，聊看田父锄。
郊原春望二首·其二
作者：王立道
朝代：明

莺啼燕树合，水漫渚蒲新。春归不须恨，化域自常春。
郑泰陵诗
作者：王立道
朝代：明

千林松桧郁相回，永夜风生浣海哀。万国昔曾瞻气象，五云空复护崔嵬。古来凤鸟长难至，天上龙髯定不回。苦忆焚香赐第日，报恩真愧济时才。
郑都官尝作代秋扇词予窃见其多怨尤不平之意非知道者之言遂赋此以广之非欲竞工拙于声律间也
作者：王立道
朝代：明

明月悠悠掩素尘，不将流落怨时人。千山雪满龙蛇蛰，一夜春归草木新。雨后桔槔堪自废，祭馀刍狗向谁陈。应知物理同消息，空为班姬赋损神。
郭允新宅中秋燕集限韵得王字二首
作者：王立道
朝代：明

圆魄临秋半，邀欢奉桂浆。感时俱异客，卜夜共清光。兔影摇鳷鹊，鸿声度建章。还思拟金鉴，持以奉明王。天街秋宇净，月露淡交光。对此怀千古，悠然览四荒。开尊浮桂影，裁句竞兰芳。未就登楼赋，多惭姓是王。
郭允新宅中秋燕集限韵得王字二首·其一
作者：王立道
朝代：明

圆魄临秋半，邀欢奉桂浆。感时俱异客，卜夜共清光。兔影摇鳷鹊，鸿声度建章。还思拟金鉴，持以奉明王。
郭允新宅中秋燕集限韵得王字二首·其二
作者：王立道
朝代：明

天街秋宇净，月露淡交光。对此怀千古，悠然览四荒。开尊浮桂影，裁句竞兰芳。未就登楼赋，多惭姓是王。
酬包元达侍御见示之作兼致别意二首
作者：王立道
朝代：明

远道客情多，停桡时共过。綵衣沾雨露，绣服炫星河。时论深杯酒，乡音接棹歌。清江明月满，莫问夜如何。吴趋投暝发，楚树带烟微。千里占星聚，双帆逐雁飞。宁亲恩诏渥，报主壮心违。尊酒怜同病，天涯更独归。
酬包元达侍御见示之作兼致别意二首·其一
作者：王立道
朝代：明

远道客情多，停桡时共过。綵衣沾雨露，绣服炫星河。时论深杯酒，乡音接棹歌。清江明月满，莫问夜如何。
酬包元达侍御见示之作兼致别意二首·其二
作者：王立道
朝代：明

吴趋投暝发，楚树带烟微。千里占星聚，双帆逐雁飞。宁亲恩诏渥，报主壮心违。尊酒怜同病，天涯更独归。
酬欧学章见赠移居
作者：王立道
朝代：明

六一欧居士，琴书满屋清。故开松菊径，应有薜萝情。客借陈君榻，邻惭求仲名。趋朝惯相逐，暗识玉珂声。
醉蓬莱·冯尹父母双寿词
作者：王立道
朝代：明

喜金鱼乍绾，玉节更颁，功名都就。归老田园，松菊浑如旧。往日中元，恰逢初度，又小春时候。天降长庚星，垂宝婺齐膺眉寿。堪羡君家，满庭玉树，数枝丹桂，谁论谢窦。牛刀试割，百里贤声骤。片片白云，东去乡园，迢递频回首。綵衣遥拜，两袖清风，一杯春酎。
醉蓬莱·寿陈子宣父七十
作者：王立道
朝代：明

初日上珠帘，乳燕双飞，垂杨风软。游丝捲尽，有莺声娇啭。绿遍东城，红稀南陌，偏称人游衍。花外楼台，柳边歌管，乍开芳宴。况老景欣逢太平时，满目韶华，莱衣缱绻。麻姑相讯，道蓬莱水浅。人生七十，古来真鲜。愿沧海桑田，从今再变。寿域无期，华筵常展。
采莲曲
作者：王立道
朝代：明

采莲折却藕，藕折丝不绝。回船向中流，绾作同心结。斜睇向芙容，回身鼓兰楫。莫待暮潮生，宛转红妆湿。采莲莫采花，花尽乃成子。八月白露寒，怅望秋江水。采莲复采莲，莲叶青田田。舟轻风荡漾，抛失露珠圆。停桡采莲花，花开半花落。渌水日夜波，红芳讵如昨。去觉横塘近，来惊初路遥。因听竹枝曲，倒把木兰桡。荷叶不任裁，藕丝不任缝。相呼早出浦，游子怕窥侬。凫鹥满中流，试数双与匹。赌失碧玉篸，归家不敢说。
采莲曲·其一
作者：王立道
朝代：明

采莲折却藕，藕折丝不绝。回船向中流，绾作同心结。
采莲曲·其七
作者：王立道
朝代：明

荷叶不任裁，藕丝不任缝。相呼早出浦，游子怕窥侬。
采莲曲·其三
作者：王立道
朝代：明

采莲莫采花，花尽乃成子。八月白露寒，怅望秋江水。
采莲曲·其二
作者：王立道
朝代：明

斜睇向芙容，回身鼓兰楫。莫待暮潮生，宛转红妆湿。
采莲曲·其五
作者：王立道
朝代：明

停桡采莲花，花开半花落。渌水日夜波，红芳讵如昨。
采莲曲·其八
作者：王立道
朝代：明

凫鹥满中流，试数双与匹。赌失碧玉篸，归家不敢说。
采莲曲·其六
作者：王立道
朝代：明

去觉横塘近，来惊初路遥。因听竹枝曲，倒把木兰桡。
采莲曲·其四
作者：王立道
朝代：明

采莲复采莲，莲叶青田田。舟轻风荡漾，抛失露珠圆。
野寺
作者：王立道
朝代：明

古寺乱田间，寻僧夜未还。万缘尘外尽，双树月中攀。化俗多传偈，观空独掩关。问余还嗜酒，何日住庐山。
野望
作者：王立道
朝代：明

水漫孤村白，花依别屿红。阴阴沙际日，细细午前风。贳酒从邻媪，呼舟学钓翁。一春唯寄兴，山色鸟声中。
钓台吟送人之桐庐
作者：王立道
朝代：明

洛阳争睹汉官仪，独着羊裘理钓丝。莫道狂奴犹故态，富春山水是相知。高台巀嵲俯江湍，古木苍厓清昼寒。千载山川犹物色，当时诸将枉登坛。赤符久已定长安，只合归来把钓竿。后人不读樊英传，肯信人间行路难。
钓台吟送人之桐庐·其一
作者：王立道
朝代：明

洛阳争睹汉官仪，独着羊裘理钓丝。莫道狂奴犹故态，富春山水是相知。
钓台吟送人之桐庐·其三
作者：王立道
朝代：明

赤符久已定长安，只合归来把钓竿。后人不读樊英传，肯信人间行路难。
钓台吟送人之桐庐·其二
作者：王立道
朝代：明

高台巀嵲俯江湍，古木苍厓清昼寒。千载山川犹物色，当时诸将枉登坛。
钓台行送姚掌教归桐庐
作者：王立道
朝代：明

汉家中更百六厄，炎精无光群盗剧。猗嗟光武起舂陵，司隶威仪重辉赫。昆阳旗鼓虎豹奔，猰㺄陨首欃枪馘。桓桓诸将二十八，驰乘风云厉高翮。先生尔时独何为，羊裘蒙茸钓空泽。神龙一奋海宇清，冥鸿孤飞江雾白。亦知天子即故人，偃蹇自拟长为客。轩裳韦布各有徒，狂奴岂任三公责。遂令意气动星辰，翻见功名胜竹帛。钓奇何如龙伯人，渔国不似磻溪石。千秋物色在山川，仰睇嵯峨俯空碧。
铁瓶草堂二首
作者：王立道
朝代：明

大市多真隐，名都有逸人。春深草堂静，雨过棘篱新。贯虱功非拙，屠龙术不贫。云雷随变化，池上见飞鳞。乔木不知年，茅堂锁昼烟。人疑扬子宅，门有米家船。隐迹山南雾，将雏冀北天。晚成良有会，莫自惜华颠。
铁瓶草堂二首·其一
作者：王立道
朝代：明

大市多真隐，名都有逸人。春深草堂静，雨过棘篱新。贯虱功非拙，屠龙术不贫。云雷随变化，池上见飞鳞。
铁瓶草堂二首·其二
作者：王立道
朝代：明

乔木不知年，茅堂锁昼烟。人疑扬子宅，门有米家船。隐迹山南雾，将雏冀北天。晚成良有会，莫自惜华颠。
铜雀伎二首
作者：王立道
朝代：明

掩涕辞金屋，含情向白云。衣冠新卜道，歌舞旧来群。员枕无时觉，哀猿终夜闻。谁言妾薄命，生死只从君。漳河流日夜，歌舞未能休。艳色今谁妒，馀香空自留。朝云不作雨，陵树早生秋。满目多疑冢，君灵在此不。
铜雀伎二首·其一
作者：王立道
朝代：明

掩涕辞金屋，含情向白云。衣冠新卜道，歌舞旧来群。员枕无时觉，哀猿终夜闻。谁言妾薄命，生死只从君。
铜雀伎二首·其二
作者：王立道
朝代：明

漳河流日夜，歌舞未能休。艳色今谁妒，馀香空自留。朝云不作雨，陵树早生秋。满目多疑冢，君灵在此不。
长至日寄弟口号
作者：王立道
朝代：明

故乡风土未全非，老大儿童乐事稀。尚忆鸡鸣相唤起，膝前拜舞试新衣。满路清霜逗客衣，五更初点放朝归。才微袜线知无补，心著寒灰不共飞。节至亲朋常满堂，邀欢尽日对壶觞。不因独坐长安邸，肯信阳回景渐长。
长至日寄弟口号·其一
作者：王立道
朝代：明

故乡风土未全非，老大儿童乐事稀。尚忆鸡鸣相唤起，膝前拜舞试新衣。
长至日寄弟口号·其三
作者：王立道
朝代：明

节至亲朋常满堂，邀欢尽日对壶觞。不因独坐长安邸，肯信阳回景渐长。
长至日寄弟口号·其二
作者：王立道
朝代：明

满路清霜逗客衣，五更初点放朝归。才微袜线知无补，心著寒灰不共飞。
长至日忆诸弟
作者：王立道
朝代：明

冬至阳生春欲回，天涯节序思难裁。自怜北地常逢雁，为望南云独上台。玄草已甘吾寂寞，綵衣须共尔徘徊。去年此日还相忆，携手前溪问野梅。
长陵和王允宁韵
作者：王立道
朝代：明

北极雄蟠第一峰，崔嵬陵阙俯高松。空林风雨归千骑，向晚烟霞閟六龙。翠岭屯云蒸帝泽，苍苔点石记仙踪。艰难百战兴王地，无复秦关报夕烽。
问故园
作者：王立道
朝代：明

倦游无素业，溪上聊避喧。因兹役风尘，转复思丘樊。兰径日以合，桂枝秋正繁。斜景度书幌，鸟鸣窥前轩。谷口迹已芜，北山意弥敦。华组不足羁，允怀明主恩。
闻人氏五十寿诗
作者：王立道
朝代：明

生年半百混樵渔，教子还看上石渠。欲舞绛衣应未得，却凭丹凤早衔书。青山尽日独支颐，白首犹堪一卷师。八十年来閒击壤，儿童齐和紫芝词。
闻人氏五十寿诗·其一
作者：王立道
朝代：明

生年半百混樵渔，教子还看上石渠。欲舞绛衣应未得，却凭丹凤早衔书。
闻人氏五十寿诗·其二
作者：王立道
朝代：明

青山尽日独支颐，白首犹堪一卷师。八十年来閒击壤，儿童齐和紫芝词。
闻何乔仲侍御移疾野寺诗以讯之
作者：王立道
朝代：明

恋主重来拂豸冠，寻僧还向竹林眠。百年半是沧洲客，多病能安白骨禅。閒指远山孤枕外，细听落叶一灯前。何时更惬烟霞赏，同礼维摩结静缘。
闻朱从龙下第诗以慰之
作者：王立道
朝代：明

为尔临风一怆神，与谁同赏洛阳春。千金曾学屠龙技，五上犹为点额鳞。结绶远怜青琐客，书空长念白头亲。会稽邑子应相荐，莫厌穷途久负薪。
闻雁
作者：王立道
朝代：明

漏转更深月满楼，雁飞远送一声秋。联翩晓起芙容苑，三五寒迷芦荻洲。古塞离云常漠漠，空山落木共悠悠。潇湘自是饶梁稻，应为随阳向帝州。
阳峰卷
作者：王立道
朝代：明

雄势标南郡，岐阳第一峰。云中开锦绣，天际立芙蓉。人物全荆盛，辞华百代宗。莫牵松桂梦，密勿待从容。
陆节之夫妇七十双寿
作者：王立道
朝代：明

奕奕金章客，归来两鬓星。仰天窥鹤唳，闭户著茶经。五柳宜同传，三休已作亭。使君况有妇，七十共修龄。
陈封君六十双寿
作者：王立道
朝代：明

六十鬓如丝，林泉久避时。性唯便野鹿，手自蓺园葵。爱客常青眼，传家有白眉。醉看章服贵，莱妇笑相宜。
院中中秋对月
作者：王立道
朝代：明

秋期忽已半，凄凄天气凉。岂不悲摇落，惜此满月光。流辉掩南极，素影回东方。城霞散如绮，庭露森成霜。列星失其耀，玉绳何微茫。徘徊循广除，吸景行急觞。愿因三五夕，复见重轮祥。继明溥离照，千秋永无疆。
院中红杏
作者：王立道
朝代：明

天公何意属青阳，留却繁红殿众芳。仙圃岂应须鼓发，淄林时复见琴张。朱栏露重欹晴锦，翠箔风微浥晚香。羡尔倚云真得地，野花空自落东墙。
雪屏为赵考功赋
作者：王立道
朝代：明

佳人爱南麓，卜筑拟东山。地胜非因选，岩幽自可攀。海成人耳抱，石缀雪肤斑。高下鸟留道，逶迤龙作关。昔称万夫险，今共一川閒。蛮市喧林际，夷歌出谷间。峰疑巫峡里，水似武夷湾。久忆沧洲侣，聊从青琐班。江花几开落，溪月自潺湲。鱼鸟丘中赏，风尘天畔颜。山阴空寄兴，安石未应还。
题何兰幽谷卷代
作者：王立道
朝代：明

未能游汗漫，聊自托空虚。叹息紫芝老，寥寥千载馀。
题刘氏雪竹图
作者：王立道
朝代：明

蚤闻杨氏传清白，千载君家更绍芳。庭竹萧萧带残雪，粤南应为比甘棠。
题华氏抚弦小像
作者：王立道
朝代：明

池台应未改，山水已希声。妙寄丹青笔，深传绿绮情。幽兰春日恨，别鹤夜堂惊。何必雍门客，能令泪满缨。
题四老图
作者：王立道
朝代：明

四老不知姓，相逢各问年。山深无甲子，黄发故依然。
题宜山
作者：王立道
朝代：明

显晦有本性，之子亦何宜。坐石頫幽遐，看云陟嵚崎。岚光逗蓬户，谷声清蕙帷。由来丘壑质，岂伊轩组期。时逢山中叟，杳然歌紫芝。
题张学士仰宸楼卷
作者：王立道
朝代：明

仙阁岧峣逼紫垣，兰台新赐出君恩。江光夜共青藜照，山翠晴当锦帙翻。盛事未论三万轴，多书欲问五千言。碧山莫动焚鱼兴，紫诰黄麻宠正繁。
题惜花美人图
作者：王立道
朝代：明

满苑芳菲映晓妆，折将春色媚高堂。一声啼鸟且归去，秪恐清露沾衣裳。
题惠坡
作者：王立道
朝代：明

幽怀羡独往，茅屋住山坡。蜡屐看鸣鸟，浮觞坐浅莎。薜萝罥僧锡，麋鹿骇樵歌。我亦岩栖者，藏书近若何。
题扫雪煎茶图
作者：王立道
朝代：明

素质渐沦浮蟹眼，绿尘初瀹映娥眉。一杯漱入枯肠里，尚忆思成禅诏时。由来风味此中优，翻为羊羔锦帐羞。不如僵卧蓬庐者，自是名臣第一流。
题扫雪煎茶图·其一
作者：王立道
朝代：明

素质渐沦浮蟹眼，绿尘初瀹映娥眉。一杯漱入枯肠里，尚忆思成禅诏时。
题扫雪煎茶图·其二
作者：王立道
朝代：明

由来风味此中优，翻为羊羔锦帐羞。不如僵卧蓬庐者，自是名臣第一流。
题文岩画端
作者：王立道
朝代：明

远山近山澹空翠，天风迢迢吹薜荔。溪边野桥石乱倚，林扉昼扃花满地。主人独归如有迟，黄精饱饭松醪醉。山深不解名与利，练袍芒鞋了生事。
题文苑
作者：王立道
朝代：明

家本诗书业，幽居总好儒。天龙座上客，山海壁间图。问字时能说，鸣琴聊自娱。重来解组后，不似北山逋。
题方塘
作者：王立道
朝代：明

倏忽何年来，凿此混沌窍。谁知方寸间，云水常相照。
题梅
作者：王立道
朝代：明

独树离奇带雪看，小窗应绝胜江干。竹床纸帐成幽伴，冷蕊疏枝几岁寒。
题汪翁禄寿图
作者：王立道
朝代：明

老翁紫霓裳，巾舄何太古。长耳双方瞳，炯然精英聚。玄鹿千岁放不骑，灵木九节手自拄。或时探箓向会稽，还见寻丹入岣嵝。丹成依旧住人间，羽盖芝旌往复还。白云暮去洛阳市，紫气朝来函谷关。我闻安期生，亦有老聃氏。飘飖千载人，此翁无乃是洗髓。俄惊海水浅，驻颜恰喜桃花似。洞天不解记春秋，世人犹共论甲子。小年大年谁得知，优游空负沧洲期。茫茫河清竟难俟，冥冥劫烬胡不窥。嗟余愿得斋心长跽此翁侧，受翁素书习服食，后天常存游八极。
题画
作者：王立道
朝代：明

结宅千峰里，真堪与世违。云来似招隐，鸟下为忘机。花径缘溪窄，茶烟带雨霏。有时还隐几，应是灌园归。
题石厓卷二首
作者：王立道
朝代：明

蚤岁慕探历，浪迹游江湘。朝溯洞庭波，夜发汉水阳。汉水日东逝，鸿雁多南翔。感此惜馀景，驾言返故乡。徙倚桂枝晚，夷犹春草芳。开林发幽峭，陟巘披遐荒。寒芜被广隰，阳葩耀崇冈。市隐岂云易，岩栖聊徜徉。赤松与王乔，末路期相将。连峰何㠝岏，深谷自逶迤。境阻尘虑绝，眺迥物趣奇。有时发清啸，四山生寒姿。天际征鸟疾，木杪惊猿窥。回飙激长林，浮云乱层溪。宇宙意自豁，簪组复何为。
题石厓卷二首·其一
作者：王立道
朝代：明

蚤岁慕探历，浪迹游江湘。朝溯洞庭波，夜发汉水阳。汉水日东逝，鸿雁多南翔。感此惜馀景，驾言返故乡。徙倚桂枝晚，夷犹春草芳。开林发幽峭，陟巘披遐荒。寒芜被广隰，阳葩耀崇冈。市隐岂云易，岩栖聊徜徉。赤松与王乔，末路期相将。
题石厓卷二首·其二
作者：王立道
朝代：明

连峰何㠝岏，深谷自逶迤。境阻尘虑绝，眺迥物趣奇。有时发清啸，四山生寒姿。天际征鸟疾，木杪惊猿窥。回飙激长林，浮云乱层溪。宇宙意自豁，簪组复何为。
题石溪
作者：王立道
朝代：明

磊磊白石清溪深，柳花漫天晴复阴。扁舟罢钓自来去，无人更识沧洲心。
题碧山
作者：王立道
朝代：明

草堂遥傍翠微开，松竹阴森涧壑回。偶误一官辞白社，悬知三径满青苔。幽情未许簪缨累，浪迹从教？鹤猜。他日功成不相负，移文且莫为君来。
题碧山
作者：王立道
朝代：明
体裁：七言律诗

草堂遥傍翠微开，松竹阴森涧壑回。偶误一官辞白社，悬知三径满青苔。幽情未许簪缨累，浪迹从教�鹤猜。他日功成不相负，移文且莫为君来。
题见山卷
作者：王立道
朝代：明

有美人兮山之麓，倚嵚崟兮结茅屋。乍看烟岫转幽溪，时听风泉出空谷。涧树垂垂饮野猿，岩花寂寂眠山鹿。艺药归来半夕阳，翠微当户静焚香。著书不知岁月晚，春至徒惊薜荔长。
题许由弃瓢
作者：王立道
朝代：明

箕山高兮千万寻，下有泉水清且深。古来贤士多奇节，节踰高山泉比心。玉食纯衣九重位，放勋未识先生志。一瓢犹自厌喧嚣，何况纭纭万几至。九韶空令爰居悲，越持章甫将安归。当时牛口污万乘，此耳虽洗心犹非。深山蕨薇肥可食，啜饮优游皆帝力。鸟则有木鱼有渊，我生何为独偪侧。爝火难为日月光，风云熻赫龙虎藏。已知师锡有虞舜，舍兹玄德徒皇皇。人言身名有重轻，先生弃身如弃名。县疣附赘从决裂，奄然千古同杳冥。千古云山自朝暮，至今遗冢悲高树。秋风落叶声萧萧，惟有寒蝉泣清露。
题阳峰一首
作者：王立道
朝代：明

楚山奇胜处，共说绣林亭。今古留天柱，东南发地灵。沱江深映碧，巫峡远分青。云气时时合，为霖遍四溟。
题顾与新清溪庄和唐应德韵四首
作者：王立道
朝代：明

罢官应自好，负郭有瓜田。宦味陶元亮，诗才贾浪仙。高斋听雨枕，斜月过湖船。谁共幽吟者，空闻招隐篇。旧是樵渔地，投簪此卜居。溪閒安药硙，春至检农书。食笋思分竹，腰镰拟佩鱼。也知濠上乐，愧我未能如。林卧堪遗俗，村居复近湖。应门时见鹤，鼓棹不惊凫。树与人俱散，溪因主亦愚。翻嫌太寥僻，庄外有桑榆。知君闭关久，一径落花深。书癖年长在，诗盟春更寻。空山几两屐，远道四愁吟。北望休相笑，平生魏阙心。
题顾与新清溪庄和唐应德韵四首·其一
作者：王立道
朝代：明

罢官应自好，负郭有瓜田。宦味陶元亮，诗才贾浪仙。高斋听雨枕，斜月过湖船。谁共幽吟者，空闻招隐篇。
题顾与新清溪庄和唐应德韵四首·其三
作者：王立道
朝代：明

林卧堪遗俗，村居复近湖。应门时见鹤，鼓棹不惊凫。树与人俱散，溪因主亦愚。翻嫌太寥僻，庄外有桑榆。
题顾与新清溪庄和唐应德韵四首·其二
作者：王立道
朝代：明

旧是樵渔地，投簪此卜居。溪閒安药硙，春至检农书。食笋思分竹，腰镰拟佩鱼。也知濠上乐，愧我未能如。
题顾与新清溪庄和唐应德韵四首·其四
作者：王立道
朝代：明

知君闭关久，一径落花深。书癖年长在，诗盟春更寻。空山几两屐，远道四愁吟。北望休相笑，平生魏阙心。
题龙江
作者：王立道
朝代：明

江桥一别思如何，楚水燕山岁月多。云雾只疑龙化去，梦魂常逐雁来过。江妃夜出收遗佩，海估春经惜逝波。好似当时题柱客，浮云空负采菱歌。
鸟名
作者：王立道
朝代：明

皇居肃凤城，迢递干云霓。孔盖凌风翔，翠帱纷绮缬。伊余慕休名，雀跃趍前哲。射隼幸逢时，鸿飞下羁绁。差池背雁行，委蛇滥鸳列。弹冠侈鵔鸃，含香重鸡舌。自怜鹪鹩枝，徒惭鸴鸠拙。关雎咏清化，凫鹥际盛烈。眷言守忠贞，宁复辞缁涅。
鹊桥篇
作者：王立道
朝代：明

今夕何夕明星光，梧桐露下金井凉。果瓜？饵竞罗设，持针曳缕庭中央。云是天孙诣河鼓，兰房桂殿凝云妆。天津水深不可涉，偃蹇乌鹊成飞梁。金支翠蕤恍明灭，隐隐玉佩锵琳琅。由来儿女齐拜祝，乞与巧慧能文章。吾闻牛女皆列宿，武丁之说诚荒唐。东西耿耿各照耀，云何此夕同徜徉。精灵下上逐云电，自有羽驾骖鸾凰。盈盈一水若横带，倏忽超轶谁能妨。况复析木自可度，岂必小鸟飞相将。会乘长风凌倒景，直瞰云汉求其详。古来传言如虎市，姮娥奔月今安藏。鸩媒娀女亦假设，阳台云雨同渺茫。乃知世俗共诬惑，人间天上空相望。
鹊桥篇
作者：王立道
朝代：明
体裁：古风

今夕何夕明星光，梧桐露下金井凉。果瓜�饵竞罗设，持针曳缕庭中央。云是天孙诣河鼓，兰房桂殿凝云妆。天津水深不可涉，偃蹇乌鹊成飞梁。金支翠蕤恍明灭，隐隐玉佩锵琳琅。由来儿女齐拜祝，乞与巧慧能文章。吾闻牛女皆列宿，武丁之说诚荒唐。东西耿耿各照耀，云何此夕同徜徉。精灵下上逐云电，自有羽驾骖鸾凰。盈盈一水若横带，倏忽超轶谁能妨。况复析木自可度，岂必小鸟飞相将。会乘长风凌倒景，直瞰云汉求其详。古来传言如虎市，姮娥奔月今安藏。鸩媒娀女亦假设，阳台云雨同渺茫。乃知世俗共诬惑，人间天上空相望。